text: Մի գավաթ անդորր(280.Վնասակար սովորություններ) - Pars Today Մի գավաթ անդորր(280.Վնասակար սովորություններ) Հոկտեմբեր 18, 2021 16:21 Asia/Yerevan Ամենայն հավանականությամբ, մեր վատ սովորությունները արմատավորված են մանկության մեջ եւ մնացել են մեզ հետ ամբողջ կյանքի ընթացքում:Հոգեբանների կարծիքով՝ երեխաների վատ սովորություններն ի հայտ են գալիս դրական զգացմունքների պակասի պատճառով:Դրանցից ամենատարածվածը մատը ծծելն է: Ծծելը երեխայի կյանքում առաջին ռեֆլեքսն է, որը բնատուր է եւ պետք է բավարարվի: Եթե փոքրիկը վաղ տարիքում իր այդ կարիքը չի բավարարում, արդյունքում այն կարող է «դուրս սողոսկել» սովորության ձեւով: Նույնիսկ արդեն դպրոցում տագնապի չնչին զգացողությունը կարող է նրան դրդել մատը բերանը տանելու: Երեխաների մեծամասնության մոտ մատը ծծելու սովորությունը շարունակվում է մինչեւ 3-4 տարեկան։ Այս ամենի հետեւանքով երեխան կարող է ունենալ ծուռ կամ առաջ ցցված ատամներ։ Եթե վնասակար գործողությունները չեն նկատվում վաղ փուլերում, ապա դրանք կվերածվեն սովորությունների, որոնցից երեխան դժվարանալու է ազատվել: Եղունգների մշտական կրծումը կարող է ենթադրել, որ Ձեր փոքրիկը շատ է հուզվում կամ վախենում է ինչ որ բանից։ Ինչպես փաստում են ճապոնացի գիտնականները, այս վատ սովորությունը կարող է փոխանցվել նաեւ գեներով։ Այդ պատճառով, երբ տեսնում ենք, որ երեխաների մոտ սկսում են ամրապնդվել վատ սովորությունները, մենք սկսում ենք անհանգստանալ։ Ինչպես վարվել, ինչպես օգնել ,որպեսզի երեխան հաղթահարի իր վնասակար սովորությունները: Երբեք չպետք է հարմարվել այն մտքի հետ, թե Ձեր երեխան եղունգները կրծելու սովորություն ունի կամ ընդհատում է Ձեր հեռախոսազանգը միայն այն պատճառով, երբ ցանկանում է, որ իր համար սենդվիչ կամ մեկ այլ բան պատրաստեք։ Հուսահատվել հարկավոր չէ, գոյություն ունի ռազմավարական մի քանի տարբերակներ՝ նման վարքին վերջ դնելու համար։ Առաջին հերթին պետք է հասկանալ երեխայի՝ նման վարքի դրսեւորման շարժառիթը։ Եթե երեխան սեղանի մոտ իրեն համապատասխան վարք չի դրսեւորում, ապա անհրաժեշտ է նրան պատմել էթիկայի նորմերի մասին։ Բայց կան գործողություններ (մատը բերանին դնելու, կամ մազերին փաթաթելու սովորություններ), որոնք ենթադրում են երեխայի սթրեսից կամ ձանձրույթից խուսափելու պահանջը։ Այս պարագայում անհրաժեշտ է զգուշավոր մոտեցում ցուցաբերել, այլ ոչ թե բարկանալ կամ առավել եւս պատժել երեխային։ Անհրաժեշտ է գտնել այլ միջոց, որը հնարավորություն կտա երեխային արտահայտել իր հույզերը։ Երեխայի վնասակար սովորությունների դեմ պայքարելու միջոցներից են՝ 1.Անտեսել Եթե չափազանց մեծ ուշադրություն դարձնեք երեխայի վատ սովորություններին եւ պատժեք նրան, դա կարող է բացասական հետեւանք ունենալ: Սա կխրախուսի նրան կրկնել այս պահվածքը ամեն անգամ, երբ նրան ուշադրություն դարձնեք: Հետեւաբար, լավ է անտեսել երեխայի վատ սովորությունը: Արդյունքում, հավանականություն կլինի, որ ինքը ժամանակի ընթացքում այն կհաղթահարի: 2. Գովասանքի եւ պարգեւատրման միջոցով Երեխային գովաբանելը եւ խրախուսելը, երբ նա ձեւավորում է լավ սովորություններ եւ գիտակցաբար խուսափում է վատերից, լավ ռազմավարություն է: Ցույց տվեք երեխային, որ դուք նկատում եւ գնահատում եք նրա լավ պահվածքը. Սա կզարգացնի նրա բարոյական հատկությունները եւ կօգնի նրան հրաժարվել վատ սովորությունից: 3. Սովորեցրեք Ձեր երեխան կարող է հրաժարվել վատ սովորություններից, եթե գիտակցաբար դա ցանկանում է: Կարեւոր է երեխային սովորեցնել եւ ստիպել նրան հասկանալ, թե ինչու է որեւէ սովորությունը կարող լինել վնասակար: Ժամանակի ընթացքում երեխան կհասկանա ձեր փաստարկները եւ կկարողանա հրաժարվել վատ սովորությունից: 4. Որոշեք պատճառը Ձեր երեխան կարող է վատ սովորություններ ունենալ սթրեսի պատճառով: Այս դեպքում շատ կարեւոր է խոսել երեխայի հետ, զննել նրան, որպեսզի պարզենք նրա սթրեսի պատճառը: Լսեք երեխային, ցուցաբերեք համբերություն եւ սեր, ցուցաբերեք աջակցություն սթրեսի դեմ պայքարում. Սա կօգնի նրան հաղթահարել իր վատ սովորությունները: Պատճառը հասկանալը կօգնի նաեւ ծնողներին գտնել խնդրի ստեղծագործական լուծում, շրջել երեխայի ուշադրությունը եւ դրանով ազատել նրան սթրեսից: 5. Զարգացրեք երեխայի բարոյական հատկությունները Երբ մեծացնում եք երեխայի հանդեպ վստահությունը, սատարում եւ սիրում եք նրան, ցուցաբերում համբերատարություն եւ զգայունություն նրա հանդեպ, դա օգնում է նրան զարգացնել հուզական կայունությունը: Ժամանակ առ ժամանակ ձեր երեխային հնարավորություն տվեք որոշումներ կայացնել: Սա նրան օգնում է զարգացնել ինքնավստահություն եւ որոշումներ կայացնելու հմտություններ: Ինչպես սովորեցնել երեխային փոխել սովորությունները Մի բղավեք կամ պատժեք նրան: Պատժելը եւ բղավելը սովորություն փոխելու լավ տեխնիկա չէ: Ընդհակառակը, երեխան չի իմանա, թե ինչ է սխալ անում եւ կհիասթափվի: Եղանակը կդառնա ավելի թշնամական, եւ դուք նույնպես ավելի նյարդայնացած կլինեք:Եթե նա վատ սովորություն ունի, օգնեք նրան գտնել իր համար լավ այլընտրանքային սովորություններ: Հարգեք ձեր երեխայի ժամանակները, Յուրաքանչյուր երեխա ունի տարբեր զարգացում, այնպես որ դուք պետք է հարգեք նրա ժամանակները: Եթե նրանք ունեն իրենց սովորության հետ կապված վատ սովորություններ (բթամատի ծծում, եղունգների խայթոց...) նրանց նախատելը կամ նրանց վատ զգալը միայն կխորացնի վատ սովորությունը: Մենք ստիպված կլինենք բացատրել, թե ինչու դա սխալ է եւ վերլուծել, թե որն է պատճառը, որ նրանք դա անում են: Դա կարող է լինել նյարդայնության, անհանգստության նշան ... մենք նայում ենք այն կողմ, որպեսզի նրանց օգնենք: Խորհրդակցեք նրա բժշկի հետ, եթե դուք ինչ-որ արտասովոր բան եք տեսնում կամ եթե նա իր համար վնասակար սովորություն ունի: Օրինակ բերեք, Մենք չենք կարող երեխային խնդրել բարեկիրթ լինել եւ չերդվել, եթե դրանք անընդհատ ասում ենք: Երեխաները սովորում են հիմնականում ընդօրինակմամբ, ուստի նախքան մեր երեխայից ինչ-որ բան խնդրենք, մենք պետք է տեսնենք, թե արդյոք համապատասխան ենք այդ սովորությանը: Եթե ուզում ենք, որ նա ավելի շատ բանջարեղեն եւ միրգ ուտի, մենք նույնպես պետք է դա անենք: Եղեք համբերատար, Ձեր երեխան կարող է ձեր համբերությունը հասցնել սահմանին, դա նորմալ է: Սովորությունները փոխելիս պետք է փորձեք հանգստություն պահպանել եւ համբերատար լինել: Հարգեք նրանց ընթացքը եւ նրանց տարածք տվեք փոխել դրանք ՝ առանց դրանք սեղմելու: Որոշ երեխաներ նոր սովորություններ կսովորեն ավելի արագ, քան մյուսները, դա պարզապես մի փոքր ավելի շատ ժամանակ եւ համբերություն է պահանջում: Երեխաները սպունգի են նման, եւ վաղ տարիքից նրանց լավ սովորություններ որդեգրելը կօգնի նրանց զարգանալ եւ շատ ավելի երջանիկ լինել: Որքան շուտ ընդունեն դրանք, այնքան ավելի հեշտ կլինի նրանց համար դրանք իրականացնել եւ ինքնաբերաբար կատարել: Առաջարկում ենք մի քանի լավ սովորություններ երեխաների համար Մաքրություն, Երբ նրանք ճիշտ տարիքում են, մենք պետք է սովորեցնենք նրանց ամեն օր լվանալ իրենց ատամները ՝, որպեսզի կանխեն խոռոչներն ու ատամնաբուժական խնդիրները: Նրանք պետք է ուտելուց առաջ ձեռքերը լվանան, արթնանալուց հետո դեմքը լվանան, մազերը սանրեն ... սրանք մարդու համար այլ կարեւոր սովորություններ են: Ուտելու եւ հանգստանալու ռեժիմ, Երեխաներին անհրաժեշտ է ռեժիմ ՝ ինքնավստահ զգալու համար: Նրանք պետք է ունենան սննդի եւ քնի ռեժիմ, որտեղ ունեն գրաֆիկներ, որոնք պետք է կատարվեն: Նրանց արձակուրդը բաց թողնելը մի բան է, բայց տարվա մնացած ռեժիմները պետք է հարգվեն ինչպես երեխաների, այնպես էլ ծնողների կողմից: Կարգ ու կազմակերպություն, Երեխաները պետք է մասնակցեն տան կարգին եւ կազմակերպմանը, հատկապես դրա իրերին: Այս կերպ նրանք կսովորեն պատասխանատվության արժեքը եւ ստանձնելու իրենց գործերը: Կախված նրանց տարիքից ՝ մենք կարող ենք նրանց որոշակի պարտականություններ տալ տանը, որպեսզի նրանք կարողանան ձեռք բերել այդ սովորությունները:


source: CulturaX

text: ՀՀ կառավարությունն իր այսլրվա՝ հուլիսի 9-ի նիստում բավարարեց «ՍԱՆԷՆԵՐՋԻ» ՍՊԸ-ի կողմից ներկայացված հայտը գերակա ոլորտում իրականացվող ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը, հումքը եւ (կամ) նյութերը ներմուծման մաքսատուրքից ազատելու արտոնությունից օգտվելու համար: Նշենք, որ «ՍԱՆԷՆԵՐՋԻ» ՍՊ ընկերության կողմից ներմուծվող ապրանքները օգտագործվելու են էլեկտրաէներգիայի արտադրության համար (արեւային կայանի կառուցում) (Արմավիրի մարզ)։ Նախատեսվում է ծրագրի շրջանակում իրականացնել ընդհանուր շուրջ 1 մլրդ 77 մլն դրամի ներդրում ցանկում ներկայացված ապրանքների ձեռքբերման, իսկ մնացած մասը արեւային կայանի կառուցմանն ուղղված շինարարական աշխատանքների իրականացման համար: Ներկայումս առկա է 1 աշխատատեղ: Նախատեսվում է ներդրումային ծրագրի շրջանակում ստեղծել 5 հիմնական եւ 50 ժամանակավոր նոր աշխատատեղ` 110,000 դրամ միջին աշխատավարձով։ Ծրագրի շրջանակում էլեկտրաէներգիայի արտադրության տարեկան ծավալը կազմելու է շուրջ 126 մլն դրամ: Արտոնություն ստանալու համար ներկայացված ապրանքների արժեքը կազմում է 115.3 մլն դրամ: Մաքսատուրքից ազատման արտոնությունը կազմում է 8 մլն դրամ: Այսօր հոսանքազրկվելու են Ասկերանի, Մարտունու, Քաշաթաղի շրջանները, Մարտակերտի որոշ հատվածներ եւ Ստեփանակերտը «ԱՐՑԱԽԷՆԵՐԳՈ» ՓԲԸ տեղեկացնում է, որ 110/35/10 կՎ «Ստեփանակերտ» ենթակայանում նոր սարքավորումներ անվտանգ տեղադրելու համար... WTI տեսակի նավթի հունիսյան ֆյուչերսների գինն աճել է 0.20 տոկոսով՝ հասնելով 63.99 դոլարի մեկ բարելի դիմաց... ՕՊԵԿ+-ի մոնիթորինգը բարձրացրել է 2021 թվականին նավթի շուկայում դեֆիցիտի կանխատեսումը 2020 թվականի մայիսից ՕՊԵԿ+ երկրներին հաջողվել է կրճատել շուկայում նավթը 2,75 մլրդ բարելով, ասվում է զեկույցում: ԶԼՄ-ներ. Ադրբեջանը եւ Թուրքիան քննարկում են գազային նոր պայմանագիրը «BOTAŞ ընկերությունը եւ «Շահդենիզ» գազակոնդենսատային հանքավայրի շահագործման կոնսորցիումը բանակցում են հանքավայրի զարգացման առաջին փուլում գազի մատակարարման նոր պայմանագրի շուրջ...


text: Աստղային երաժշտությունն արդեն հասանելի է համացանցում (տեսանյութ) — Ռադիո Արեւիկ Սկիզբ/Հաղորդումներ/Լուրեր/Աստղային երաժշտությունն արդեն հասանելի է համացանցում (տեսանյութ) Ռադիո Արեւիկ Send an email 30 Հունիսի, 2020 «Աստղային հնչյունները» (Starsounds) հետաքրքրաշարժ նախագիծը աստղերից արձակվող ալիքներից կազմված եւ բարդ հարմոնիայով ու տպավորիչ վիզուալ էֆեկտներով համադրված ստեղծագործություն է, որն արդեն հասանելի է համացանցում։ «Աստղային հնչյունները» ("Starsounds") «Սթարմուս» ("STARMUS" — Stars and Music), գիտության ու արվեստի միջազգային ամենամյա փառատոնի նախագծերից է, որն անց է կացվում Գարիկ Իսրայելյանի եւ հանրաճանաչ Քվին (Queen) խմբի գիթառահար Բրայան Մեյի նախաձեռնությամբ՝ տիեզերագիտությունը մեկտեղելով երաժշտության հետ։ 2021թ.-ին «Սթարմուս» ("STARMUS") փառատոնը հյուրընկալվելու եւ անց է կացվելու Հայաստանում: Գիտության ու արվեստի միջազգային ամենամյա փառատոնը միավորում է աշխարհահռչակ գիտնականների, տիեզերագնացների, երաժիշտների, Նոբելյան մրցանակի դափնեկիրների՝ նպատակ ունենալով ոգեշնչել եւ կրթել հետազոտողների նոր սերնդի: STARMUS-ի խորհրդի անդամներ են տիեզերագնաց Ալեքսեյ Լեոնովը, Queen ռոք խմբի անդամ Բրայան Մեյը, աշխարհահռչակ գիտնական Էմանուել Շարպանտյեն, աստղաֆիզիկոսներ Ջիլ Թարտերն ու Ռոբերտ Ուիլյամսը, երաժիշտ Փիթեր Գեբրիելը, փառատոնի հեղինակ եւ հիմնական կազմակերպիչ, հայ աստղաֆիզիկոս Գարիկ Իսրայելյանը, գիտության ու արվեստի ոլորտների այլ հեղինակավոր ներկայացուցիչներ:


text: Սեգնետաէլեկտրիկներ, բեւեռային դիէլեկտրիկներ, որոնց բեւեռացման վեկտորի կախումը էլեկտրական դաշտի լարվածությունից ոչ գծային է։ Սեգնետաէլեկտրիկներում, նույնիսկ էլեկտրական դաշտի բացակայության պայմաններում, ինքնաբերաբար առաջացնում են այնպիսի տիրույթներ, որոնց բեւեռացման վեկտորը զրոյից տարբեր է։ Այդ տիրույթները կոչվում են դիէլեկտրական դոմեններ (ֆրանսերեն «դոմեն»` տիրույթ բառից)։ Դրանց չափը 1-100 միկրոմետր է։


text: 13-08-2020 16:45:15 | Հայաստան | Իրավունք Մասնավորապես պարզվել է, որ հանդիսանալով ՋՕ ընկերության վարչական խորհրդի նախագահ՝ 2003թ. սեպտեմբերի 20-ին ընկերության անունից «Պետական ոռոգման համակարգերը ՋՕ ընկերությանն անհատույց օգտագործման իրավունքով փոխանցելու մասին պայմանագիր» է կնքել ՀՀ կառավարությանն առընթեր ջրային տնտեսության պետական կոմիտեի հետ, որի համաձայն՝ որպես ընդհանուր 207.324.794 ՀՀ դրամ արժողությամբ «Մասիս» ջրհան պոմպակայանի բաղկացուցիչ մաս, ի թիվս մի շարք հիմնական միջոցների, ՋՕ ընկերությանն անհատույց օգտագործման իրավունքով հանձնվել է ընդհանուր 134.062.500 ՀՀ դրամ սկզբնական հաշվապահական արժեքով պետական սեփականություն հանդիսացող շուրջ 8 կիլոմետր երկարությամբ ոռոգման ճնշումային խողովակաշարը: Բացի այդ, պաշտոնից բխող իր հեղինակության օգտագործմամբ՝ համոզելու եղանակով դրդել է իր հրամանով ձեւավորված հանձնաժողովի անդամներին, որպեսզի վերջիններս փաստացի չկատարեն հիմնական միջոցների տարեկան գույքագրում՝ հայտնելով, որ այդ միջոցներն առկա են եւ գտնվում են իրենց տեղում: Նրանք, գործելով նախնական համաձայնությամբ խմբի կազմում, հիմնական միջոցների գույքագրման ցուցակում մտցրել են իրականությանը չհամապատասխանող կեղծ տեղեկատվություն այն մասին, թե իբրեւ 2011թ. դեկտեմբերին կատարել են գույքագրում՝ փաստելով բոլոր հիմնական միջոցների, այդ թվում՝ վերը նշված հափշտակված խողովակաշարի առկայությունը:


text: ԻՐԱՎԱՊԱՀՆԵՐԻ ԹԻՐԱԽՈՒՄ ԵՐԿԱԹԳԻԾՆ Է... 15 Օգոստոս / 13:17 | Դիտվել է անգամ Z1NEWS Լրատվական ԻՐԱՎԱՊԱՀՆԵՐԻ ԹԻՐԱԽՈՒՄ ԵՐԿԱԹԳԻԾՆ Է... Քրեական գործի նախաքննությունը շարունակվում է 15 Օգոստոս / 13:17 Մեր տեղեկություններով՝ իշխանությունների ձեռքերը հասել են Հարավկովկասյան երկաթուղուն: Հավանաբար, ականջալուր լինելով մամուլի հրապարակումներին, երկաթգծի աշխատակիցների բաց նամակներին՝ իրավապահները սկսել են լրջորեն զբաղվել ՀԿԵ-ով: Մեր աղբյուրները հայտնում են, որ մի քանի օր առաջ ՊԵԿ քննչական վարչությունը մտել է երկաթգիծ, հաշվապահությունից թղթեր պահանջել, անգամ՝ քրեական գործ հարուցել: Սա, իհարկե, առաջին դեպքը չէ երկաթուղու հետ կապված, սակայն տարիներ ի վեր պատկան մարմինների նման գործողություններն անարդյունավետ են եղել, որեւէ մեկը չի պատժվել, ոչինչ էլ չեն բացահայտել: ՊԵԿ-ից մեզ փոխանցեցին, որ այս պահին ոչինչ չեն կարող ասել՝ հավանաբար, չցանկանալով ընթացքին միջամտել: Բայց սա միակ գործը չէ՝ կապված երկաթգծի հետ: Մեր տեղեկություններով՝ զինվորական քննչական վարչությունում եւս քրեական գործ է հարուցվել շպալների առքուվաճառքի հետ կապված, առայժմ մեղադրյալ չկա: ՔԿ-ից մեր հարցին ի պատասխան պարզաբանեցին հետեւյալը. «2017թ. դեկտեմբերի 11-ին ՀՀ ՔԿ Սյունիքի մարզային քննչական վարչությունում ստացվել է Երեւան-Բաքու երկաթգծի շուրջ 40 կմ երկարությամբ հատվածն ապամոնտաժելու եւ յուրացնելու դեպքի առթիվ ՀՀ գլխավոր դատախազության պետական շահերի պաշտպանության վարչությունում ՀՀ քրեական օրենսգրքի 177-րդ հոդվածի 3-րդ մասի 1-ին կետով հարուցված քրեական գործը։ Քրեական գործը վարույթ է ընդունվել ՀՀ ՔԿ Սյունիքի մարզային քննչական վարչության ավագ քննիչի կողմից։ Դատախազության կողմից քրեական գործի հարուցման համար հիմք է հանդիսացել civilnet.am տեղեկատվական հարթակում հրապարակված հոդվածն առ այն, որ ՀՀ տրանսպորտի եւ կապի նախարարության եւ «Հարավկովկասյան երկաթուղի» ՓԲ ընկերության միջեւ կնքված կոմերցիոն պայմանագրի հիման վրա 01.06.2008թ. հանձնման-ընդունման ակտերի համաձայն` Երեւան-Բաքու երկաթգծի Մեղրի-Կապան հատվածը` շուրջ 40 կմ երկարությամբ, հանձնվել է ընկերությանը 126.590.817 դրամ մնացորդային արժեքով, սակայն 2003-2010թթ. ընթացքում երկաթգծի նշված հատվածն ամբողջությամբ ապամոնտաժվել եւ հափշտակվել է: Քրեական գործով ձեռնարկվում են անհրաժեշտ քննչական գործողություններ, որոնց թվում հարցումներ են ուղարկվել տարբեր գերատեսչական մարմիններ (ՀՀ ՊԵԿ, «Հարավկովկասյան երկաթուղի» ՓԲ ընկերություն, ՀՀ պաշտպանության նախարարություն), հարցաքննվել են մի շարք անձինք՝ դեպքի բոլոր հանգամանքները, ապամոնտաժմանն առնչություն ունեցած անձանց շրջանակը հստակեցնելու ուղղությամբ։ Քրեական գործի նախաքննությունը շարունակվում է ՔԿ ԶՔԳՎ վարույթում: Ձեռք բերված ապացույցների համակցությամբ կկայացվի համապատասխան դատավարական որոշում, ինչի մասին կտեղեկացնենք լրացուցիչ»:


text: «Պատերազմում անմահացավ եզդի հոգեւորական Նորայր Մստոյանը» - Պանորամա | Հայաստանի նորություններ Հասարակություն 11:20 09/01/2021 Հայաստան «Հայաստանի երիտասարդ եզդիների ասոցիացիայի» նախագահ Սաիդ Ավդալյանը գրում է՝ անմահացավ եզդի հոգեւորական Նորայր (Նոդար) Տահարի Մստոյանը։ «Հոգեւորական փիր կաստայի ներկայացուցիչ 19-ամյա զինվոր Նորայրը հերոսաբար կռվում էր Ֆիզուլիի համար մղվող մարտերում։ Իր հայ զինակից ընկերների հետ մինչեւ վերջին շունչը կռվել են, պայքարել իրենց ծնողների ու պապերի կողմից ազատագրված Ֆիզուլիի ու Արցախի մյուս տարածքների համար։ Նորայրի եւ իր ընկերների համար Արցախի պաշտպանությունը եւ անկախությունը ավելի գերադասելի էին, քան իրենց սեփական երիտասարդ կյանքը։ Կենաց-մահու կռիվ տվեցին ու իրենց կյանքը նվիրեցին հանուն նրա, որ իրենց ընտանիքները անվտանգ ապրեն այս հողի վրա։ Շուրջ 2 ամիս էր՝ ծնողները փնտրում էին նրան վիրավորների, ինչքան ցավալի է՝ նաեւ զոհվածների ու անհետ կորածների ցուցակներում, սակայն չէին գտնում։ «Նորայրը հերոսաբար զոհվել է» լուրը վրա հասավ երկու օր առաջ։ Արմավիրի մարզի Նոր Արմավիր գյուղը սգի մեջ է։ Այսօր հոգեհանգիստն է, իսկ վաղը՝ Նորայրի հուղարկավորությունը։


text: Հարգելի՛ վարորդներ, մեքենան մի կայանեք հաշմանդամություն ունեցող անձանց համար նախատեսված վայրերում - ՆՈՐՈՒԹՅՈՒՆՆԵՐ - ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅՈՒՆ 30.04.2020 16:51 Միջոցառումներ Ապրիլի 30-ին ճանապարհային ոստիկանության առաջին սպայական գումարտակի ծառայողները Երեւանում իրականացրին ուժեղացված ծառայություն։ Նպատակը կանգառ-կայանման խախտումներ կատարած եւ հատկապես հաշմանդամություն ունեցող անձանց համար նախատեսված վայրերում կայանված տրանսպորտային միջոցներ հայտնաբերելն էր։ Արդյունքում` հայտնաբերվեց նման մի քանի մեքենա։ Բոլոր օրինախախտ վարորդների նկատմամբ կազմվեցին վարչական իրավախախտման վերաբերյալ արձանագրություններ։ Մի մեքենա էլ տեղափոխվեց ճանապարհային ոստիկանության պահպանվող հատուկ տարածք։ Հարգելի՛ վարորդներ, պահպանե՛ք ճանապարհային երթեւեկության կանոնները, մեքենան մի՛ կայանեք հաշմանդամություն ունեցող անձանց համար նախատեսված վայրերում կամ թեքահարթակների դիմաց։ Դուք ոչ միայն խախտում եք օրենքը, այլեւ սահմանափակում եք հաշմանդամություն ունեցող անձանց ազատ տեղաշարժը։


text: Հայրենիք վերադառնալ ցանկացող ՀՀ քաղաքացիները որպես տարանցիկ երկիր կարող են օգտագործել ՌԴ տարածքը - Իրազեկ 25 Մարտ 2020 17:15 Արտաքին գործերի նախարարությունը տեղեկացնում է, որ Ռուսաստանի Դաշնության (ՌԴ) կառավարության որոշման համաձայն՝ արտերկրում գտնվող եւ հայրենիք վերադառնալ ցանկացող ԱՊՀ անդամ պետությունների, այդ թվում Հայաստանի քաղաքացիները կարող են օգտագործել ՌԴ տարածքը՝ որպես տարանցիկ երկիր։ Հարկ է նշել, որ Ռուսաստանից Հայաստան վերադառնալ ցանկացող ՀՀ քաղաքացիները կարող են օգտվել բացառապես օդային ճանապարհից՝ պայմանավորված Վրաստան տարածք օտարերկրացիների մուտքի արգելքով: Ուստի ԱԳՆ-ն անգամ կոչ է անում ՀՀ քաղաքացիներին չփորձել Ռուսաստանից Հայաստան վերադառնալ ցամաքային ճանապարհով։ Արտգործնախարարությունը հորդորում է տարանցիկ երկրներով Հայաստան ժամանելուց առաջ նախապես ստուգել չվերթների հասանելիությունը։ # Պաշտոնական հայտարարություններ # Հայաստանի քաղաքացիներ # տարանցիկ երկիր # ԱԳՆ # Հայաստան # չվերթներ # թռիչքներ


text: ՀՅԴ-ն երբեք չի խուսափել իր կարծիքը արտահայտելուց, ինչն արտահայտել ենք, դա իրականություն է, եւ չենք մտածում վարկանիշի մասին. Վահագն Մարտինյան - Լուրեր Հայաստանից - Թերթ.am Հայ հեղափոխական դաշնակցությունն այսօր Երեւանի ավագանու ընտրություններին գրանցման հայտերը ներկայացրեց Կենտրոնական ընտրական հանձնաժողով: ՀՅԴ գերագույն մարմնի անդամ Վահագն Մարտինյանը նշեց, որ ցուցակը բաղկացած է 77 հոգուց, գլխավորում է Միքայել Մանուկյանը, նրան հաջորդում են Դավիթ Հակոբյանը, Խաչատուր Ստեփանյանը: «Մենք բոլորին համարում ենք մրցակից»,-ասաց նա եւ նշեց, որ իրենց կարգախոսն է «Միասին հանուն Երեւանի»: Նա կարծում է, թե իրենք կլինեն մեծամասնություն: «Երեւանցին «Դաշնակցությանը» ձայն կտա, քանի որ քաղաքապետի թեկնածուն երեւանցի է, ունի մեծ հարգանք ու սեր: Մեր թեկնածուները բարձր պրոֆեսիոնալիզմով անձնավորություններ են, որոնք լավ գիտեն իրենց գործը»,-ասաց նա: Ինչ վերաբերում է հարցին, թե ՀՀ երկրորդ նախագահ Ռոբերտ Քոչարյանի դատական գործի վերաբերյալ հնչեցրած տեսակետները ինչպես են ազդել ՀՅԴ վարկանիշի մասին, նա ասաց. ««Դաշնակցությունը» երբեք չի խուսափել իր կարծիքը արտահայտելուց, ինչն արտահայտել ենք, դա իրականություն է, եւ չենք մտածում վարկանիշի մասին»: Անդրադառնալով նրան, որ մամուլում գրվել էր, թե քաղաքապետի իրենց թեկնածուն քրեական գործի մեջ է ներգրավված, մասնավորապես Համբարձում Գալստյանի սպանության գործում՝ 1995 թվականի դեկտեմբերի 26-ին տեղի ունեցած՝ Վահագն Մարտինյանն ասաց, որ հետեւել են այդ հրապարակումներին:


text: Գագիկ Ծառուկյանը ԱԱԾ շենքում է, որի դիմաց ոստիկանական խմբեր են հավաքվում - Պանորամա | Հայաստանի նորություններ Քաղաքական 13:59 14/06/2020 Հայաստան ԱԱԾ շենքի դիմաց ԲՀԿ առաջնորդ Գագիկ Ծառուկյանի համակիրներից եւ ընդդիմադիր պատգամավորներից բացի հավաքվել են ոստիկանական խմբեր։ Ոստիկանները պատ են կազմել։ Նրանք հորդորում են քաղաքացիներին՝ պահպանել սոցիալական հեռավորություն։ ԲՀԿ-ական պատգամավորների հետ զրուցել ցանկացող լրագրողներին ոստիկանները բղավոցով հրահանգում են բարձրանալ մայթ։ «Բարգավաճ Հայաստան» խմբակցության պատգամավոր Իվետա Տոնոյանը տեղեկացրեց, որ Գ. Ծառուկյանը ԱԱԾ շենքի ներսում է։ ԱԺ «Բարգավաճ Հայաստան» խմբակցության պատգամավոր Շաքե Իսայանն էլ հայտնեց՝ չի բացառվում, որ վաղը առավոտյան ԱԺ արտահերթ նիստ կհրավիրվի՝ Գ. Ծառուկյանի անձեռնմխելիության հարցը բարձրացնելու համար։ «Առավոտյան ժամը յոթին սկսել են խուզարկություններ իրականացնել Գեղարքունիքի մարզի ԲՀԿ կառույցների ղեկավարների տներում, ոմանց բերման են ենթարկել, անգամ՝ երեխաների հեռախոսներն են առգրավվել։ Որեւէ մեկին չի ասվել՝ ինչ հիմքով են մտել իրենց տուն, միայն դատարանի որոշումն են ցույց տվել»,- նշեց նա։


text: Իրավապահներն այս օրերին ուշի ուշով հետեւում եւ քաղաքական ղեկավարությանն են փոխանցում ընդդիմադիր ակտիվ սեկտորի տվյալները. «Փաստ» - yerkir.am 1 Օգոստոսի 2021, 12:47Դավթաշենի կամրջից մոտ 30 տարեկան տղամարդ է նետվել 1 Օգոստոսի 2021, 12:25Նիկոլապատկան կենդանիների՝ այս ամիսների քարոզչական աղբն ու «արդարացումներն» ավարտված են. Արտակ Զաքարյան Դավթաշենի կամրջից մոտ 30 տարեկան տղամարդ է նետվել: Նիկոլապատկան կենդանիների՝ այս ամիսների քարոզչական աղբն ու «արդարացումներն» ավարտված են. Արտակ Զաքարյան: Երեւանում եւ մարզերում էլեկտրաէներգիայի պլանային անջատումներ կլինեն: Թուրքիայում երկրաշարժ է տեղի ունեցել: Հայաստանում հաստատվել է կորոնավիրուսով վարակվելու 229 նոր դեպք. մահացել է 6 քաղաքացի: Մինչ խորհրդարանը ընդունում է հայհոյանքը քրեականացնող նախագիծ, ԵԽ-ն ՀՀ-ի եւ Ադրբեջանի մասին հայտարարություն է ընդունում: Դարձյալ կրակոցներ Երեւանի կենտրոնում: ՄԻՊ Արման Թաթոյանի աշխատանքային խմբի փաստահավաք աշխատանքները Գեղարքունիքի մարզում: «Նամակը կարդալիս, իմ կամքից անկախ՝ աչքերս խոնավացան...». Նաիրի Հոխիկյան: Իր ծառի ճյուղը կոտրողին չներեց ազգս, բայց 5000-ից ավել զոհ տվող ղեկավարին նորից ընտրեց. զուգահեռ իրականության հետքերով: Տարածքային խնդիրն այն կարմիր գիծն է, որի շուրջ նորմալ պետությունները չեն բանակցում. իրանագետ: Երասխի ուղղությամբ ադրբեջանցիները կրակ են բացել սնունդ տեղափոխող մեքենայի վրա` լրջորեն վնասելով այն. ՊՆ: Առաջիկա օրերին Հայաստանի առանձին շրջաններում սպասվում է անձրեւ եւ ամպրոպ, հնարավոր է՝ կարկուտ: Տիգրան Ավինյանն աշխատանքից ազատել է իր խորհրդական Աբգար Բուդաղյանին: Շուտով կարող ա թարս նայելու համար քրեական պատասխանատվության մասին նախագիծ լինի. Գեւորգ Պետրոսյան: Արարատի մարզում մեքենան մի քանի պտույտ շրջվելով հայտնվել է երթեւեկելի գոտուց դուրս. կա վիրավոր: Հրդեհ Մասիս քաղաքում: Արցախում կորոնավիրուսային հիվանդության 2 դեպք է գրանցվել: Երանի զինվորները տուշոնկա ուտեին, բայց հաղթանակած տուն վերադառնային. Արթուր Խաչատրյան: Քաղաքացուն վրաերթի ենթարկած վարորդը ներկայացել է ոստիկանություն: Իրավապահներն այս օրերին ուշի ուշով հետեւում եւ քաղաքական ղեկավարությանն են փոխանցում ընդդիմադիր ակտիվ սեկտորի տվյալները. «Փաստ» ««Փաստ» թերթի տեղեկություններով՝ քարոզարշավի այս թեժ օրերին բավական ակտիվ ու ծանրաբեռնված են աշխատում հատկապես իրավապահ մարմինների աշխատակիցները։ Մեր ունեցած հավաստի տեղեկություններով՝ նրանք այս օրերին խոշորացույցով հետեւում եւ փորձում են ֆիքսել ընդդիմադիր կուսակցությունների եւ դաշինքների շտաբային ընդհանուր շարժը՝ ընդհուպ նրանց հետ առնչվող մեքենաների համարանիշները։ Թերթի աղբյուրները տեղերից փոխանցում են, որ որոշ շտաբների մոտ անգամ 24-ժամյա հսկողություն է սահմանված։ Առանձնակի ուշադրություն է դարձվում նաեւ ընդդիմադիր թեկնածուների հետ տեղի ունեցող հանրահավաքներին, փորձում են արձանագրել եւ քաղաքական ղեկավարությանը փոխանցել ընդդիմադիր ակտիվ սեկտորի ներկայացուցիչների տվյալները։ Մենք տեղեկատվություն ունենք նաեւ, որ նման «հետազոտություններ» իրականացնողները, որպեսզի «չվառվեն» (բայց մեծամասամբ չի ստացվում), երբեմն վարձում են «տաքսի» եւ այդ մեքենաների միջից նկարում իրենց հետաքրքրողը»,-գրում է թերթը։


text: «Դավադիր գրկախառնությունը». Ով է Ռոնալդուի «մտերիմ» ընկեր համարվող Բադր Հարին - VNews Ուրբաթ, 24 Հուլիսի, 2020 | Ֆուտբոլ » «Դավադիր գրկախառնությունը». Ով է Ռոնալդուի «մտերիմ» ընկեր համարվող Բադր Հարին «Դավադիր գրկախառնությունը». Ով է Ռոնալդուի «մտերիմ» ընկեր համարվող Բադր Հարին Մարզաշխարհում մեծ հավակնություններ ունեցող ցանկացած իրեն հարգող մարդու համար «Ռոնալդուի զուգընկերը» արտահայտությունն ամենավատ էպիտետն է, որը նա կարող էր երբեւէ ստանալ (երեւի)։ Մահմեդական Մարոկկոն նման երեւույթները կտրականապես չի ընդունում, սակայն ի՞նչ կարելի է անել, երբ երկու ընկեր չափազանց բարի ու անկեղծ հարաբերությունների մեջ են, կարող են թույլ տալ իրենց հաճախ հանդիպել, զրուցել, գրկախառնվել ու սոցցանցերում հիմար հումորներ անել։ 2012 թվականին հրապարակվեց սենսացիոն լուսանկար, որտեղ «Ռեալի» առաջատար Կրիշտիանու Ռոնալդուն լավ մարզված, ամրակազմ մի երիտասարդի էր գրկել։ Նկարն էլ սոցցանցերում վերնագրված էր «նորապսակները»։ Պորտուգալացու անվան շուրջ մինչեւ այդ էլ պտտվում էին շշուկներ ոչ ավանդական սեռական կողմնորոշման մասին, իսկ այս լուսանկարից հետո մարզական ու «չ»մարզական առաջին էջերին հենց Կրիշն էր՝ տղամարդու գրկում։ Բոլորը սկսեցին հետաքրքրվել. ո՞վ է Ռոնին գրկած «մկանների հավաքածուն»։ Կարճ ժամանակ անց նրա անունը հայտնի դարձավ լայն հանրությանը. Բադր Հարին բավականին մեծ հեղինակություն էր վայելում քիք-բոքսինգում։ Նրա բազմաթիվ նոկաուտները վկայում էին զորեղության մասին, իսկ երկրպագուների քանակն ինչպես սոցցանցերում, այնպես իրական կյանքում այլ տարբերակ չէին թողնում մտածելու։ Բադր Հարին քիք-բոքսինգի Կրիշտիանու Ռոնալդուն է։ Սակայն ի տարբերություն պորտուգալացու, որը շվեյցարական ժամանացույցի պես իդեալական էր աշխատում եւ ապրում, մարոկկացի մարզիկը ավիրում էր բոլորին ու ամեն ինչ։ Ընդ որում՝ նաեւ ռինգից դուրս։ 10 տարի առաջ Բադր Հարին սկսեց նոկաուտ ուղարկել անմեղ մարդկանց։ «Blinq» ակումբ մտնելու ճանապարհին Բադրը ծեծել է անվտանգության աշխատակցին, մեքենայով անցել է հետիոտնի ոտքի վրայով, հարձակվել է նախկին ընկերուհու վրա, ավիրել նրա բնակարանը, կոտրել է Air ակումբի սեփականատիրոջ ատամները, ծեծել է մեկ այլ նախկին ընկերուհու եղբորը, հարվածել է բրիտանացի անմեղ տուրիստի գլխին, ձեռնամարտի է բռնվել Մարոկկոյի հյուրանոցի մատուցողներից մեկի հետ...։ Իրավապահ մարմինները երկար ժամանակ աչք էին փակում կոնֆլիկտային մարզիկի արարքների վրա՝ ամեն անգամ սահմանափակվելով պայմանական պատիժներով եւ դրամական տուգանքներով։ Սակայն 2012 թվականին նրանց համբերության բաժակը լցվեց. խուլիգանության 9-րդ դեպքից հետո նրա նկատմամբ կիրառվեց «խիստ պատիժ»՝ տնային կալանք։ Սակայն դրանից 3 օր անց նրան նկատեցին քրգործերից մեկով անցնող վկաների հետ զրուցելուց եւ շատ արագ տնային կալանքը վերածվեց իրականի՝ 2 ամիս ճաղերի հետեւում։ Դրան հետեւած խուզարկությունն էլ ավելի բարդացրեց նրա կյանքը. նրա բնակարանում հայտնաբերվեցին արգելված խթանիչներ, ինչի համար նա որակազրկվեց մի քանի ամսով։ Իսկ 2015 թվականին նրա մասնակցությամբ տեղի ունեցավ հերթական ծեծկռտուքը։ Բադրը նոկաուտի ուղարկեց բիզնեսմեն Կոեն Էվերինկին, որը վիրավորել էր մարոկկացի մարզիկի ընկերուհուն՝ Էստելային (ի դեպ, Յոհան Կրույֆի թոռնուհին է)։ 2017 թվականի փետրվարի դրությամբ, Բադրն արդեն 8 ամիս էր՝ ինչ կալանավայրում էր։ Հագայի դատարանը նրա մեղավորությունն ապացուցեց, սակայն հաջորդ 8 ամիսը թույլ տվեց անցկացնել ազատության մեջ. իհարկե պայմանական։ Ճաղերի հետեւում վերջին արեւածագի հետ Հարին հասկացավ վերջապես. պետք է փոխել կյանքը։


text: Էջ:Ինչ է, ով է (What is, Who is) vol. 4.djvu/331 — Վիքիդարան Էջ:Ինչ է, ով է (What is, Who is) vol. 4.djvu/331 ձեռքի շարժումով մի քանի ճանճ է սպանում կամ թրի հարվածով մի քանի բանջար է թրատում, «սխրանքը», գրել տալիս փալասի վրա, դրոշակ դարձնում ու ճամփա ընկնում: Թյուրիմացաբար կամ դիպվածով ձի է ձեռք գցում, տեր դառնում հարուստ քարավանի, վախից ու դարձյալ դիպվածով վագր է հեծնում եւ հնազանդեցնում ավազակաբարո հսկաներին: Իսկ երբ հարեւան թագավորը կամ իշխաները կռիվ են գալիս, փտած ծառն արմատահան է անում, ցրում նրանց զորքը կամ աչքերը փակ մենամարտում ու սպանում է թագավորին եւ իրեն թագավոր հռչակում: Հավանաբար, կհարցնեք, թե ինչպե՞ս է հապա վախկոտ ու թույլ Քաջ Նազարին հաջողվում «գործել» այս բոլոր «սխրանքները»: Հաջողություների համար նա պարտական է ոչ թե իր «քաջությանն» ու ճարպկությանը», այլ բարենպաստ այն հանգամանքներին, որ ստեղծվում են նրա հարմար: Քաջ Նազարի բախտը բերում է, որովհետեւ նրան շրջապատող միջավայրում տրիում են կույր ստրկամտությունն ու հանդուրժողականությունը, մարդիկ ավելի շատ հաշվի են նստում նրա շինծու համբավի, քան թե բուն էության հետ: Հ. Թումանյանից բացի, Քաջ Նազարի հեքիաթը մշակել են նաեւ ուրիշ հայ գրողներ: Այդ մշակումներից են, օրինակ, Ա. Իսահակյանի «Աղա Նազարը», Ս. Զորյանի «Անհաղթ Նազարը», հատկապես Դ. Դեմիրճյանի «Քաջ Նազար» հեքիաթ—կատակերգությունը: Հեքիաթի հերոսը կերպավորվել է նաեւ երաժշտության («Քաջ Նազար» օպերա), նկարչության, քանդակագործության մեջ, կինոյում Ստացված է «https://hy.wikisource.org/w/index.php?title=Էջ:Ինչ_է,_ով_է_(What_is,_Who_is)_vol._4.djvu/331&oldid=323023» էջից


text: 18-10-2021 20:37:01 | Հայաստան | Մամլո հաղորդագրություն Ինչպես տեղեկացրին ՀՀ արտաքին գործերի նախարարությունից, ԱԳ նախարարի տեղակալը շնորհավորել է Հելեն Սանդ Անդրեդենին պատասխանատու առաքելությունը ստանձնելու կապակցությամբ եւ հույս հայտնեց, որ նորանշանակ դեսպանն իր գործունեությամբ կնպաստի հայ-նորվեգական հարաբերությունների առավել ամրապնդմանը եւ օրակարգի առավել ընդլայնմանը:


text: Վրաերթ-ավտովթար՝ Աբովյան քաղաքում. կա 7 վիրավոր — irakanum.am Home»Uncategorized @hy»Վրաերթ-ավտովթար՝ Աբովյան քաղաքում. կա 7 վիրավոր Վրաերթ-ավտովթար՝ Աբովյան քաղաքում. կա 7 վիրավոր Այսօր՝ նոյեմբերի 2-ին, վրաերթ-ավտովթար է տեղի ունեցել Կոտայքի մարզում: Ինչպես հայտնում է SHAMSHYAN.com-ը, ժամը 19:00-ի սահմաններում Ford Transit մակնիշի ավտոմեքենան Երեւան-Սեւան ավտոճանապարհի Աբովյան քաղաքի վարչական տարածքում վրաերթի է ենթարկել հետիոտնին: Վարորդը փախուստի չի դիմել, մինչ փորձել է մեկ այլ ավտոմեքենայով վրաերթի ենթարկվածին տեղափոխել հիվանդանոց, դեպի Երեւան ընթացող Mercedes Sptinter մակնիշի ավտոմեքենան բախվել է վրաերթի վայրում կայանված Ford Transit-ին, ապա մոտ 150 մետր առաջ է ընթացել: Ավտովթարի հետեւանքով 7 հոգու, ում առաջինը օգնության են հասել վթարի վայրի հարեւանությամբ գործող «Max Oil Petrol» բենզալցակայանի աշխատակիցները, ովքեր մինչեւ բժիշկների ժամանումը անհրաժեշտ օգնություն են ցուցաբերել վիրավորներին, օպերատիվորեն ժամանած «Աբովյան» բժշկական կենտրոնի բժիշկները տեղափոխել են Աբովյանի եւ Երեւանի տարբեր հիվանդանոցներ:


text: Չեխիայի Մասարիկի համալսարանի մագիստրանտ Յան Բորիլը «Էրազմուս+» կրեդիտային շարժունություն ծրագրի շրջանակում ընթացիկ ուստարվա առաջին կիսամյակում ուսումնառում է ԵՊՀ աշխարհագրության եւ երկրաբանության ֆակուլտետում: Յան Բորիլի հետ զրուցել ենք ԵՊՀ-ում ստացած իր տպավորությունների, Հայաստանի եւ Չեխիայի կրթական համակարգերի տարբերության, ինչպես նաեւ ուսանողների մասին: - Կպատմե՞ք Ձեր մասին: Որտե՞ղ եք սովորում: Ի՞նչ հետաքրքրություններ ունեք: - Ես Յան Բորիլն եմ Չեխիայի Հանրապետության Բռնո քաղաքից, որն իմ երկրում մեծությամբ երկրորդ քաղաքն է: Այժմ սովորում եմ Մասարիկի համալսարանի մագիստրատուրայում՝ ուսումնասիրելով գեոինֆորմատիկա եւ քարտեզագրություն: Այս տարի ավարտելու եմ ուսումնառությունս: Բացի սովորելուց՝ ես մեծապես հետաքրքրված եմ բոլոր տեսակի սպորտաձեւերով (վազք, հեծանվավազք, դահուկ եւ այլն) ու պարզապես տարված եմ լեռներով: Հայաստանում մնալու ընթացքում ես չէի կարող բաց թողնել հնարավորությունը՝ բարձրանալու Արագած եւ Արարատ: - Ի՞նչ ծրագրով եք եկել ԵՊՀ, ինչքա՞ն ժամանակ է, որ գտնվում եք այստեղ: - Ես այստեղ եմ «Էրազմուս+» կրեդիտային շարժունություն ծրագրի շրջանակում: Այն փոխանակման ծրագիր է, որն իրականացվում է ԵՄ-ի, ԵՊՀ-ի եւ Մասարիկի համալսարանի կողմից: Ես պետք է գայի դեռ նախորդ տարի, բայց «COVID-19»-ի ու դրանով պայմանավորված հեռավար կրթության պատճառով իմ փոխանակումը երկու անգամ հետաձգվեց: Ես այստեղ եմ եկել սեպտեմբերին, մեկնելու եմ հունվարին: Ի դեպ, ծրագիրը հասանելի է թե՛ հայ, թե՛ ԵՄ ուսանողների համար, եւ ես բոլորին խորհուրդ եմ տալիս դիմել ծրագրին: - Կպատմե՞ք այստեղ ստացած Ձեր տպավորությունների մասին: - Մինչեւ Հայաստան գալս ես որոշակի փորձառություն ու գիտելիքներ ունեի հետխորհրդային երկրների վերաբերյալ, ու արդեն որոշակի գաղափար կար ձեւավորված, թե ինչ է պետք ակնկալել, բայց, այնուամենայնիվ, ես շատ բաներից զարմացել եմ: Օրինակ՝ այն, որ այստեղ ես իմ կուրսի միակ ուսանողն եմ, ինչը երբեք չի կարող պատահել Չեխիայում: Դա իհարկե պայմանավորված է իմ ֆակուլտետում «Էրազմուս+»-ի ծրագրով սովորող ուսանողների թվով: Ես միակն եմ, քանի որ միայն ես եմ ընտրել անգլերեն դասընթացներ: - Որքանո՞վ են նման եւ տարբեր Հայաստանի ու Չեխիայի կրթական համակարգերը: - Ինչպես արդեն նշեցի, ես մենակ եմ դասերի հաճախում, ուստի ինձ համար բարդ է համեմատություն անցկացնելը: Սակայն կարող եմ ասել, որ զարմացած եմ, թե ինչքան անձնական կարող են այստեղ լինել դասախոսների եւ ուսանողների միջեւ հարաբերությունները. ամեն ինչ արվում է, ոչինչ խնդիր չէ: Այստեղ դու կարող ես խոսել քո դասախոսների հետ ցանկացած թեմայի վերաբերյալ: Չեխիայում միշտ որոշակի «հեռավորություն» կա ուսանողի եւ դասախոսի միջեւ: - Իսկ ի՞նչ տարբերություններ կամ նմանություններ եք նկատել հայ եւ չեխ ուսանողների միջեւ: - Հայ ուսանողների հետ սահմանափակ շփումներ եմ ունեցել, հիմնականում գիտաժողովների կամ այն ժամանակ, երբ ինչ-որ թեմաներ եմ ներկայացրել: Չեմ կարող նրանց գիտելիքների վերաբերյալ հստակ ինչ-որ բան ասել, բայց իսկապես տպավորված եմ, թե ինչքան ակտիվ են նրանք: Այստեղ ուսանողները մշտապես շատ հարցեր են տալիս, փորձում իմանալ ավելին, ինչը փոքր-ինչ անսովոր է իմ երկրում: - Ձեր մաղթանքը մեր ուսանողներին եւ աշխատակիցներին: - Ես բոլորին մաղթում եմ հաղթահարել կորոնավիրուսային այս ժամանակահատվածը, որը, հուսով եմ, շուտով կավարտվի: Չմոռանաք, որ գիտելիքն ամենակարեւորն է, որ դուք կարող եք ստանալ: ԵՊՀ ՈՒՍԱՆՈՂՆԵՐԸ ԾԱՆՈԹԱՑԱՆ ՄԻՋՈՒԿԱՅԻՆ ՀԵՏԱԶՈՏՈՒԹՅՈՒՆՆԵՐԻ ՄԻԱՑՅԱԼ ԻՆՍՏԻՏՈՒՏԻՆ ԵՊՀ ֆիզիկայի ֆակուլտետում անցկացվեց առցանց սեմինար, որի շրջանակում ֆակուլտետի ուսանողներն ու գիտաշխատողները հնարավորություն ունեցան ծանոթանալու Միջուկային հետազոտությունների միացյալ ինստիտուտին եւ գիտահետազոտական ուղղություններին:


text: Բելառուսում նոր մեղադրանքներ են առաջադրվել երկու ընդդիմադիր գործիչներին |azatutyun.am| - Infocom.am Բելառուսում նոր մեղադրանքներ են առաջադրվել երկու ընդդիմադիր գործիչներին |azatutyun.am| 17:07 - 12/փետրվարի/2021 azatutyun.am: Բելառուսում դատախազությունը նոր մեղադրանքներ է առաջադրել ընդդիմության Համակարգող խորհրդի անդամ Մարիա Կոլեսնիկովային եւ իրավաբան Մաքսիմ Զնակին։ Նրանք այժմ մեղադրվում են նաեւ «իշխանությունը բռնի ուժով զավթելու եւ ծայրահեղական խմբավորում հիմնելու եւ ղեկավարելու մեջ», որոնց համար սպառնում է մինչեւ 12 տարվա ազատազրկում։ Ընդդիմադիր գործիչները կալանավորվել են անցած տարի՝ նախագահական ընտրություններից հետո, երբ պատկան մարմինները վեցերորդ անգամ անընդմեջ հաղթող հռչակեցին Ալեքսանդր Լուկաշենկոյին՝ չնայած խախտումների եւ ճնշումների մասին բազմաթիվ հաղորդումներին։ Մեղադրանք էր առաջադրվել երկրի ազգային անվտանգությանը վնաս հասցնելուն ուղղված գործողությունների կոչ անելու հոդվածով, որը նախատեսում է 2-ից մինչեւ 5 տարվա ազատազրկում: Արեւմտյան երկրները, այդ թվում՝ Միացյալ Նահանգները, Կանադան ու Եվրամիությունը, վիճահարույց այդ քվեարկության արդյունքները չեն ճանաչում եւ արդեն իսկ պատժամիջոցներ են սահմանել Լուկաշենկոյի եւ նրա մերձավորների նկատմամբ, որոնք մասնակցել են ընտրախախտումներին ու ընդդիմադիրների դեմ շարունակվող ճնշումներին։


text: Ռուսաստանը կպատասխանի ԱՄՆ-ի սահմանած հակառուսական պատժամիջոցներին. Լավրով 28/08/2018 schedule12:28 #Ռուսաստանի Դաշնություն #ԱՄՆ #Դոնալդ Թրամփ #Սերգեյ Լավրով ՌԴ արտաքին գործերի նախարար Սերգեյ Լավրորվը հայտարարել է, որ Ռուսաստանը փոխադարձության սկզբունքով կպատասխանի ԱՄՆ-ի սահմանած նոր հակառուսական պատժամիջոցներին։ Այդ մասին նա հայտարարել է սլովակյան «Պրավդա» թերթին հետ զրույցում։ Ռուսաստանի դեմ նոր պատժամիջոցների սահմանումը Լավրովը համարել է ԱՄՆ-ի ներքաղաքական դաշտում տեղի ունեցող պայքարի արդյուքն։ «Վաշինգթոնյան իսթեբլիշմենթի որոշ ուժեր ռուսաֆոբ հիստերիա են բարձրացնում եւ փորձում են արգելափակել երկկողմ հարաբերություններում ցանկացած դրական զարգացում»,- ասել է Լավրովն ու որպես յուր գնահատականի ապացույց հավելել, որ Հելսինկիում կայացած հանդիպումից անմիջապես հետո Թրամփը հայտնվեց հակառակորդների քննադատության տարափի ներքո»։ «Իսկ Կոնգրեսում սկսեցին մեր երկրի դեմ ուղղված նոր նախաձեռնություններ պատրաստել», - ասել է նախարարը: Նրա խոսքով, թեպետ ամերիկացիները երկխոսության պատրաստակամության մասին հավաստիացումներ են տալիս, սակայն Մոսկվան «դեռեւս բախվում ենք անբարյացակամ քայլերի, որոնք լարում են առանց այդ էլ բարդ իրավիճակը մեր հարաբերություններում»: Այսպես, նշում է նա, օգոստոսի 8-ին հայտարարվեց հակառուսական նոր միջոցառումների մասին`«Սկրիպալների գործին» մեր ենթադրյալ ներգրավվածության պատրվակով: «Եվ մեզ ընթացում սկսեցին սպառնալ ճնշման հետագա ուժեղացմամբ, եթե չհամոզենք ԱՄՆ-ին, որ քիմիական եւ կենսաբանական զենք այլեւս չենք օգտագործի: Նման պահանջներին դժվար է լուրջ վերաբերվել», - ասել է նա ու հավելել, որ ՌԴ-ի հետ վերջնագրերի լեզվով խոսելու փորձերը անհեռանկարային են: «Միեւնույն ժամանակ մենք շարունակում ենք բաց լինել Վաշինգթոնի հետ նորմալ եւ փոխադարձ հարգանքի, միմյանց շահերի վրա հիմնված հարաբերությունների համար»,-հավելել է Լավրովը։ 23/11/2018schedule13:19 Անանուն բարերարը 2.5 մլն դոլար է նվիրաբերել «Հայաստան» համահայկական հիմնադրամի «Հեռուստամարաթոն 2018»-ին


text: Սիսակ Գաբրիելյան -Պիտակ - Բիզնես 24 - Տնտեսական, Ֆինանսական եւ Բիզնես Լրատվություն / Հայկական Բիզնես Լուրեր 13:48 14-06-19 Ուսանողների ուսման վարձը եկամտային հարկով փոխհատուցելու նախագծով սահմանված արտոնությունը կվերաբերի միայն մագիստրատուրայի եւ ասպիրանտուրայի սովորողներին: «Արմենպրես»-ի հաղորդմամբ` նախագիծը ԱԺ կրթության, գիտության հարցերով մշտական հանձնաժողովում ստացել է դրական եզրակացություն եւ կքննարկվի լիագումար նիստում: «Քանի որ այն ինքնին


text: Իրանական մամուլը գերապատվությունը տալիս է հայկական աղբյուրներին 21:18 03.04.2016 (Թարմացված է 22:16 03.04.2016) Ստանալ կարճ հղումը Ղարաբաղում ստեղծված բարդ իրավիճակի պայմաններում մեր հարեւան Իրանի Իսլամական հանրապետության մամուլը փորձում է հնարավորինս անկողմնակալություն պահպանել՝ աղբյուրների ընտրության հարցում գերապատվությունը տալով հայկական պաշտոնական լրահոսին: Նման եզրակացության են հանգել իրանագետները՝ հետեւելով իրանական լրատվամիջոցների աշխատանքին ԵՐԵՎԱՆ, 3 ապրիլի – Sputnik. Իրանագետ Ահարոն Վարդանյանը Sputnik Արմենիա ռադիոկայանի եթերում հայտնեց, որ Իրանի լրատվամիջոցներին հետեւելով` եզրակացրել է, որ հրապարակումներում գրեթե համատարած հղում է արվում Հայաստանի Հանրապետության ու Լեռնային Ղարաբաղի պաշտոնական լրատվությանը: «Օրինակ` այդպես էր վարվել իրանական իսլամական հեղափոխության պահապանների կորպուսի պաշտոնական կայքը։ Երկու հարյուր ադրբեջանցիների զոհերի մասին լուրում հղում էր կատարել Ղարաբաղի Պաշտոնական Բանակին»,- ասում է Ահարոն Վարդանյանը՝ չհերքելով, որ կան նաեւ ադրբեջանական լրատվամիջոցներին հղում կատարող «միջանցքային լրատվականներ»: «Այդ պարագայում միանգամից պարզ է դառնում, որ նրանք սնվում են հենց ադրբեջանական ֆինանսական աղբյուրներից, եւ այդ հարցում, համոզված եմ, իրանական կողմը պետք է լուրջ ուշադրություն դարձնի լրատվամիջոցներին»,- ասում է իրանագետը: Ահարոն Վարդանյանի խոսքով` ԻՌՄԱ պետական լրատվական գործակալությունն էլ իր հրապարակման մեջ անկողմնակալություն պահպանելով` եւ՛ հայկական, եւ՛ ադրբեջանական տեղեկատվություն է ներկայացրել. վերնագրում ներկայացրել է հայկական կողմի տարբերակը, իսկ ադրբեջանական լրահոսը ներկայացրել է նյութի վերջին պարբերությունում: «Ամեն դեպքում պետք է նշել, որ իրանական կողմը փորձում է հնարավորին չափ օբյեկտիվություն պահպանել, սակայն միեւնույն է, զգացվում է, թե նախապատվությունն ում է տրվում»,- ասաց նա: Իրանագետ Ռուդիկ Յարալյանի կարծիքով եւս հայ-ադրբեջանական սահմանային լարվածության վերաբերյալ իրանական ԶԼՄ-ներն, ընդհանուր առմամբ, անկողմնակալ տեղեկատվություն են հրապարակում: Եվ միայն որոշ հակահայկական համացանցային ռեսուրսներն են այս օրերին աննախադեպ ակտիվություն դրսեւորում: «Իրենց աչառու հրապարակումներում դրսեւորում են արհեստավարժության եւ տարրական գիտելիքի լրջագույն պակաս,- ասում է իրանագետը,- օրինակ՝ կարող են չպատկերացնել Հայաստանի աշխարհագրական դիրքը՝ որպես հարավկովկասյան հանրապետություն կամ որ Նախիջեւանը կպած չէ Ադրբեջանին»։ Ապրիլի 1-ի լույս 2-ի գիշերը Ադրբեջանը հարձակողական գործողություններ է ձեռնարկել ղարաբաղա–ադրբեջանական շփման գծում, որոնց ընթացքում հրթիռահրետանային գնդակոծության են ենթարկվում ոչ միայն հայկական զինված ուժերի դիրքերը, այլեւ` խաղաղ բնակավայրերը։ Մարտական գործողությունները շարունակվում են։


text: Վարչապետի գլխավորած պատվիրակությունն ԱՄՆ-ում մասնակցել է Հայաստանի անկախության տարեդարձին նվիրված պաշտոնական ընդունելությանը | Mediamall.AM Վարչապետի գլխավորած պատվիրակությունն ԱՄՆ-ում մասնակցել է Հայաստանի անկախության տարեդարձին նվիրված պաշտոնական ընդունելությանը 11:50 - 11.Հոկտեմբեր.2014 ՀՀ վարչապետ Հովիկ Աբրահամյանը աշխատանքային այցով ԱՄՆ-ում էր Համաշխարհային բանկի եւ Արժույթի միջազգային հիմնադրամի տարեկան լիագումար նիստը նախագահել են ԱՄՀ-ի տնօրենը եւ ՀԲ-ի նախագահը: Նիստի ընթացքում քննարկվել են համաշխարհային ֆինանսատնտեսական իրավիճակին, զարգացումներին, խնդիրներին եւ մարտահրավերներին վերաբերող հարցեր: Այսօր վարչապետի գլխավորած պատվիրակությունն ԱՄՆ-ում ՀՀ դեսպանությունում մասնակցտլ է Հայաստանի անկախության տարեդարձին նվիրված պաշտոնական ընդունելությանը: Այդ միջոցառմանը ներկա են եղել Վաշինգտոնում հավատարմագրված դեսպաններ, ԱՄՆ պետքարտուղարության, կառավարական այլ գերատեսչությունների, ՀԲ ու ԱՄՀ բարձրաստիճան ներկայացուցիչներ, հայկական կազմակերպությունների ղեկավարներ, հայ համայնքի ներկայացուցիչներ:


text: Արամ Փախչանյան. «Այբ»-ը կրթության մասին միմյանց նման մտածող մարդկանց համախմբման դրոշն է - Նորություններ | «Այբ» կրթական հիմնադրամ русскийру Մեր գործը Միացի՛ր Լրագրողի անկյուն Աշխատանք «Այբ»-ում Զեկույցներ եւ էլ. նյութեր դեպի բոլոր նորությունները Արամ Փախչանյան. «Այբ»-ը կրթության մասին միմյանց նման մտածող մարդկանց համախմբման դրոշն է 15 նոյեմբերի / 2021 «Այբ»-ն առաջին հերթին մարդիկ են, ովքեր հավատում են այբական գաղափարներին եւ դրանց իրագործելիությանը։ «Այբ»-ի 15-ամյակի կապակցությամբ ստեղծված շարքը նպատակ ունի բացահայտելու գաղափարի հիմքում կանգնած անհատներին, նրանց անցած ուղին եւ ապագայի ծրագրերը։ Այս մարդիկ իրենց ժամանակը, մասնագիտական եւ ֆինանսական միջոցները ներդրել են գաղափարի իրականացման մեջ, ինչի շնորհիվ այսօր ունենք ոչ միայն նորարարական կրթական նախագծեր, այլեւ կրթության կողքին կանգնած ուժեղ եւ կայացած համայնք։ Արամ Փախչանյանը՝ «Այբ» հիմնադրամի համահիմնադիրներից է եւ հոգաբարձուների խորհրդի նախագահը, ABBYY ընկերության փոխնախագահը Նրա հետ կրթության շուրջ զրույցը կարող է երկար տեւել. չէ՞ որ մեր զրուցակիցը կրթության էնտուզիաստ է, որը միեւնույն ժամանակ եւ՛ դասախոսում է հայտնի համալսարաններից մեկում, եւ՛ սովորում աշխարհի մեկ այլ առաջատար բուհում։ Մարդ, որը չի դադարում սովորել՝ միաժամանակ ամեն օր բացահայտելով մի նոր հետաքրքրություն։ Եթե չլիներ խմբային պատասխանատվությունը, որը մենք ստանձնեցինք բոլորս իրար հետ, չէր լինի «Այբ»-ը Ինչպես «Այբ»-ի ստեղծման հիմքում կանգնած շատ մարդիկ, ես սովորել եմ Երեւանի Ֆիզմաթ դպրոցում, ապա Մոսկվայի ֆիզիկատեխնիկական համալսարանում, ինչից հետո իմ կյանքն ունեցավ հետաքրքիր ընթացք, որովհետեւ այդ ժամանակ մենք մտանք համընդհանուր մի աղետի մեջ, որը կոչվում էր Խորհրդային Միության փլուզում։ Դա հանգեցրեց նրան, որ եկա Հայաստան, ապրեցի այստեղ 2 տարի՝ մինչեւ 1993 թվականը, ամուսնացա, ունեցա առաջին երեխայիս եւ հետո 1 ամսով գնացի Մոսկվա։ Ստացվեց այնպես, որ Մոսկվայում մնացի 20-ից ավելի տարիներ։ Ամեն ամիս մտածում էի, որ շուտով վերադառնալու եմ Հայաստան, բայց դա չէր ստացվում ու գալս անընդհատ հետաձգվում էր։ Այդ ընթացքում դարձա ABBYY ընկերության փոխնախագահ եւ մինչեւ այսօր ծառայում եմ այդ ընկերությանը փոխնախագահի պաշտոնում՝ որպես հանրային դեմք։ Իմ կյանքի կարեւորագույն ոգեւորությունը սկսվեց 2006 թ.-ին, երբ ընկերներով մի կարեւոր հանձնառություն ստանձնեցինք։ Վերլուծելով կրթական ոլորտի իրավիճակը Հայաստանում ու գիտակցելով առկա ճգնաժամը, որից դուրս գալու քայլեր պետությունն ի վիճակի չէր անելու՝ հիմնադրեցինք «Այբ»-ը։ Դա սկսվեց որպես մի քանի մարդկանց գիտակցում, ովքեր հասկանում են, որ խոսելու փոխարեն պետք է գործել։ Մենք այդ ժամանակ նաեւ քչերից էինք, որ գիտակցեցինք ոչ թե առանձին, այլ համախմբված գործելու կարեւորությունը։ «Այբ»-ը, փաստորեն, դարձավ այդ համախմբման դրոշը, որը մեզ միավորեց։ Եվ ամեն անգամ, երբ մեզ նոր համախոհ է միանում ու սկսում դավանել նույն արժեքները, դա մեզ անասելի ոգեւորում է։ Չէի ասի, որ ամենասկզբից գիտակցում էի այս գործի կարեւորության չափը։ Ես երիտասարդ էի եւ այն տարիքում, երբ դեռ նոր ես սկսում մտածել կյանքում քո առաքելության մասին, բայց պիտի ասեմ, որ այն, ինչն աշխատեց այդ պարագայում, համայնքն էր։ Համայնքն է պահում մարդկանց իր մեջ։ Եթե չլիներ խմբային պատասխանատվությունը, որը մենք ստանձնեցինք բոլորս իրար հետ, չէր լինի «Այբ»-ը։ Իսկ երկրորդ բեկումնային պահը եղավ 2014 թ.-ին, երբ եկա Հայաստան ու ստանձնեցի «Այբ» դպրոցի տնօրենի պաշտոնը, ինչն ամբողջապես փոխեց իմ կյանքը եւ մասնագիտությունը։ Եթե մինչ այդ ես ՏՏ ոլորտի մասնագետ էի, ապա հիմա՝ կրթության։ Հիմա էլ դեռ ուսանող եմ եւ սովորում եմ Լոնդոնի համալսարանական քոլեջում եւ ավարտելուց հետո արդեն կդառնամ կրթության ոլորտի դիպլոմավորված մասնագետ։ Մոսկվայի համալսարաններից մեկն ինձ առաջարկել է ղեկավարել կառավարման եւ առաջնորդության ծրագիր։ «Այբ»-ն այս տարիների ընթացքում դարձել է այնպիսի հեղինակություն թե՛ Հայաստանում, եւ թե՛ դրանից դուրս, որ ինձ եւ «Այբ»-ի այլ անդամներին հրավիրում են տարբեր հարթակներում կրթության մասին քննարկումների, որովհետեւ շատ մասնագետների կարծիքով հետխորհրդային տարածքում «Այբ»-ը ամենակարեւոր նախագծերից մեկն է կրթության ոլորտում։ «Այբ»-ի նպատակը եղել եւ մնում է այն, որ Հայաստանում ապրող մարդիկ ունենան ապագայի տեսլական «Այբ»-ի համայնքով մենք շատ տարբեր ոլորտներում ենք նախաձեռնություններ իրականացրել, բայց հետաքրքիրն այն է, որ այլ ոլորտներում ներդրվելիս էլ ենք եկել այն գաղափարին, որ բոլոր պարագաներում էլ, եթե չլինի որակյալ կրթություն, մեր կատարած ցանկացած ներդրում անօգուտ կլինի. ոչ մի ներդրում չի աշխատում, եթե չկա կրթություն։ Հայաստանում ներդրում անողները բոլորը պետք է հասկանան, որ եթե իրենց ներդրման մի զգալի տոկոս չի անդրադառնում կրթության բարելավմանը, ապա իրենց ներդրումը բացարձակ անօգուտ է։ Լավագույն դեպքում դա գումար վաստակելու կարճաժամկետ միջոց է։ Դա է պատճառը, որ մենք այդքան երկար ու հետեւողականորեն մնացինք կրթության ոլորտում։ «Այբ»-ի 15 տարիների ձեռքբերումը մարդկանց լիովին նվիրվածությունն է իրենց գործին, իսկ այբական ամենամեծ ձեռքբերումը դեռ ապագայում է եւ հենց այն պատճառով, որ այն մարդիկ, որոնք միավորված են «Այբ»-ի շուրջ, հստակ որոշել են հետ չկանգնել այս ճանապարհից։ Հենց դա է մեր ապագա հաջողությունների գրավականը։ «Այբ»-ը կրթության ոլորտում իր ազդեցությամբ կդառնա մի կառույց, որը կձեւավորի ապագա 15-20 տարիների մտածողությունը կրթության մեջ։ Իմ համոզմամբ՝ մենք համարյա ամբողջությամբ կդադարենք զբաղվել ընթացիկ նախագծերով, այսօրվա խնդիրները կպատվիրակենք օժանդակ կառույցներին, եւ դաշտը այնքան կհարստանա, որ մենք միակ կռվողը չենք լինի։ Այդ կառույցները կանեն իրենց աշխատանքը, իսկ մենք կդառնանք ավելի հեռանկարային ծրագրերի մասին հոգ տանող կառույց։ Օրինակ՝ կնախաձեռնենք աշխարհի մակարդակով մի համալսարան կամ կդառնանք միջազգային դպրոցների հզոր ցանցի ձեւավորման նախաձեռնողը։ Նախագծեր, որոնց ներդրումային հորիզոնը կլինի 20-30 տարի։ Ես վստահ եմ, որ մեր մեջ կձեւավորվի ներդրումներ անելու եւ դրանց ապագային ու հեռանկարայնությանը հավատալու սովորություն։ Մենք կձեւավորենք զարգացման մեր տեսլականը եւ կունենանք այդ տեսլականի իրականացմանը ծառայելու մեծ ցանկություն։ Այսօր եւ միշտ էլ մեր հիմնական նպատակը եղել է այն, որ Հայաստանում ապրող մարդիկ ունենան ապագայի տեսլական եւ գիտակցեն, որ մենք աշխարհի համար կարեւոր ենք։ Երկարաժամկետ զարգացման ծրագրերը պետությունը պետք է պատվիրակի հատուկ մասնագիտացված կառույցների Զարգացող պետություններն ունեն գործունեության մի քանի հորիզոն՝ կարճաժամկետ, միջնաժամկետ, երկարաժամկետ, եւ ստիպված են անընդհատ հավասարակշռել իրենց ուժերն ու ուշադրությունը՝ ելնելով իրավիճակից։ Արագ զարգացման փուլում երկարաժամկետ հորիզոնը դադարում է լինել երկրի իշխանության ուշադրության կենտրոնում, որովհետեւ ամբողջ ներուժը կենտրոնանում է կարճաժամկետ եւ միջնաժամկետ ծրագրերի վրա։ Երբ երկիրը սկսում է ավելի դանդաղ զարգանալ, ընթացիկ գործունեության ծավալը նվազում է, եւ երկարաժամկետ նպատակները դառնում են առաջնային։ Զարգացող երկրները սովորաբար չունեն զարգացման երկարաժամկետ հորիզոն, որովհետեւ զուտ ռեսուրսային տեսանկյունից պետությունը չունի երկարաժամկետ ծրագրերին անդրադառնալու հնարավորություն։ Դա նշանակում է, որ այդ երկրներում ինչ-որ կառույցներ պետք է ստանձնեն այդ դերը եւ պետք է իրենց վրա վերցնեն ոլորտային երկարաժամկետ զարգացման իրականացումը։ Օրինակ՝ ՆԱՍԱ-ն պետական գործակալություն է, բայց պետության մաս չէ. գործակալություն է, որը ստանում է պետական ֆինանսավորում եւ իրագործում է շատ երկարաժամկետ ծրագրեր, ինչպիսին է Մարս հասնելու նախագիծը, որն ԱՄՆ-ի այսօրվա նպատակների տեսանկյունից աբսուրդ է։ Այսինքն՝ երբ կոնկրետ կառույցը դուրս ես բերում պետական համակարգից ու որոշում կայացնում մասնակցել միայն դրա ֆինանսավորմանը, այդ դեպքում տալիս ես այդ կառույցին հնարավորություն լուծելու երկարաժամկետ խնդիրներ։ Հիմա հույս ունենալ, որ Հայաստանը երբեւէ կունենա այնպիսի ռեսուրսներ, որ սեփական պետական բյուջեի հաշվին կարողանա ձեւավորել նման կառույցներ, երեւի այնքան էլ իրատեսական չէ, եւ դա նաեւ փոքր երկրի առանձնահատկությունն է։ Այնպես որ, եթե մենք ունենք ներուժ եւ մարդիկ, ովքեր հավատում են մեր երկրի կայացմանը երկարաժամկետ ապագայում, ապա ճիշտ կլինի այդ երազանքն ունեցող մարդկանց կտրել պետությունից ու հնարավորություն տալ ձեւավորելու սեփական օրակարգը եւ գնալ դրա հետեւից։ Պետք է նախ մարդկանց մեջ արթնացնել ինչ-որ բան փոխելու ցանկությունը, ապա այդ քայլին պետք է հաջորդեն կանոնակարգված գործընթացներ Մեր կրթության ամենամեծ մարտահրավերն այն է, որ այն ունի մի շարք իրար փոխկապակցված խնդիրներ։ Հայաստանում, ցավոք, կրթությունը բարձիթողի վիճակում է եղել երկար տարիներ։ Ես չեմ ասում, որ պետական կառավարման համակարգում չեն եղել մարդիկ, որոնք չեն ցանկացել փոփոխություն բերել, բայց քանի որ պետական հոգածությունը եղել է անհամաչափ՝ գոյություն ունեցող խնդիրների համեմատ, այդ ցանկություններն արդյունք չեն տվել։ Տեսեք «Այբ»-ի օրինակը. մեր նպատակն էր Հայաստանում հայկական ռեսուրսներով ստեղծել օրինակելի կրթօջախ, որը կունենա միջազգային մակարդակ։ Մեր քայլը միտված էր արթնացնելու մարդկանց այն գիտակցումը, որ սա հնարավոր է։ Մեր նպատակն էր արթնացնել մարդկանց, ովքեր իրենց մեջ ուժ կգտնեին գործելու եւ առողջացնելու համակարգը։ Կրթական գործունեության մեջ պետք է ունենալ երկարաժամկետ ծրագրեր եւ պետք է պայքարել համակարգի իներտության դեմ։ Միեւնույն ժամանակ կրթական ոլորտում հուսադրող է այն, որ ճիշտ քայլերն արագորեն տալիս են իրենց արդյունքը։ Երբ «Այբ»-ը 2006 թ.-ին եկավ Հայաստան, կրթության ընկալումն ու չափանիշներն այստեղ լրիվ ուրիշ էին, իսկ հիմա շատերը փորձում են նմանվել «Այբ»-ին ու հասնել նրա մակարդակին, որովհետեւ կա արդեն ձեւավորված հստակ օրինակ՝ ոչ թե վերացական, այլ կենդանի օրինակ։ Այսինքն՝ բոլոր փոփոխությունները պետք է օրգանական լինեն, ու ամենակարեւորն այն է, որ դրանք պետք է հիմնված լինեն մարդկանց ցանկությունների վրա։ Նախ պետք է մարդկանց մեջ արթնացնել ինչ-որ բան փոխելու ցանկությունը, ապա այդ քայլին պետք է հաջորդեն կանոնակարգված գործընթացներ։ Այդ փոփոխությունների տակ պետք է դրվեն օրենքներ, նոր չափորոշիչներ, բայց բոլոր փոփոխությունների սկիզբը մարդկանց ոգեւորությունն է։ Մարդն ունի կրթվելու բնատուր ոգեւորություն, եւ պետք են նրան ճիշտ ուղղորդող ուսուցիչներ Ես տեսել եմ շատ օրինակներ, երբ մարդը կրթության նկատմամբ սիրո շնորհիվ կարողացել է մեծ հաջողությունների հասնել։ Ինձ հիացնում է, օրինակ, տեր Մեսրոպը (հեղ՝. «Այբ»-ի հիմնադիր, ֆիզիկոս, Մեսրոպ քահանա Արամյան). մարդ, որը մեծացել է 3-րդ մասում, որտեղ անընդհատ ստիպված է եղել պայքարել։ Բայց չնայած դրան՝ նա հաջողությամբ կայացել է տեսական ֆիզիկայի ոլորտում, ապա դարձել նաեւ քահանա։ Հարցրեք նրան, թե ինչն է իրեն դրդել այս հաջողությանը։ Դա, իհարկե, Բախի երաժշտությունն է, ընտանիքը, ուսուցիչները, որոնց հետ նա շփվել է։ Կրթության մեջ հաջողելու համար պետք է այդ ամենի համակցումը, բայց ամենակարեւորը ճիշտ ազդեցությունն ու կրթության ճիշտ կազմակերպված քարոզն է։ Այդ գործընթացում կարեւոր է ոչ միայն պետության, այլեւ անհատների դերը։ Ես ունեմ համոզմունք, որ մարդն ունի կրթվելու բնատուր ոգեւորություն, եւ պետք է նրան ճիշտ ուղղորդել։ Այստեղ շատ կարեւոր է ուսուցչի դերը։ Ուսուցիչ լինելն առաքելություն է։ Մեր ընկալման մեջ դեռ չկա այն ուսուցչի պատկերը, որը մենք ուզում ենք ունենալ եւ որի նկատմամբ պետք է լինի հարգանք։ Մենք չենք կարող վատ ուսուցչի նկատմամբ հարգանք ձեւավորել։ Վատ ուսուցիչը սպանում է աշակերտի մեջ սովորելու ձգտումը, եւ աշակերտն այսպես թե այնպես չի հարգում այդ ուսուցչին։ Մեզ անհրաժեշտ է ուսուցչի կերպարի նկատմամբ հարգանք ձեւավորել, բայց նախ պետք է փոխել այդ կերպարը։ Այդ կերպարն այսօր խեղաթյուրված է, եւ դրանում մեղավոր են ոչ միայն ուսուցիչները, այլեւ այն պայմանները, որոնց մեջ նրանց դրել է պետությունը։ Բայց ուսուցիչները պետք է ակտիվ մասնակցեն իրենց կերպարի վերակազմավորմանը։ Ես կարծում եմ, որ այդ գործընթացը սկսվել է. կա ուսուցիչների ակտիվ համայնք, որտեղ վերջիններս միմյանց վարակում են իրենց ոգեւորությամբ, եւ ըստ իս՝ այդ համայնքը շատ ուժեղ է։ Այդ ուսուցիչների ոգեւորության ազդակները պետք է վարակիչ լինեն մյուսների համար։ Այդ ազդակները հասնում են նաեւ իշխանություններին, եւ նրանք սկսում են վերիմաստավորել այս մասնագետների դերը։ Որպեսզի վաղը խորհրդարանը բերի օրինագիծ, որով բարձրացնում է ուսուցիչների աշխատավարձը, պետք է այդ գործընթացին միտված լինի ուսուցիչների համայնքի գործունեությունը։ Մենք պետք է միասին հասնենք նրան, որ մեծանան կրթական համակարգից ընդհանուր ակնկալիքները Մեզ համար օտարերկրյա ստացված կրթական մոդելներից ամենահոգեհարազատը երեւի Սինգապուրի, որը նույնպես փոքր երկիր է, մոդելն է։ Նրանք ընտրել են շատ յուրահատուկ տարբերակ։ Ամեն ինչ արել են լաբորատոր պայմաններում, ստացել լուրջ պետական աջակցություն։ Սինգապուրը հաջորդական փուլերով զարգացրել է կրթությունն ու տնտեսությունը համատեղ։ Այն զարգացրել է տնտեսության որոշակի ճյուղեր եւ այդ ճյուղերում առաջացած կադրային բացը լրացնելու համար զուգահեռ զարգացրել կրթությունը։ Ըստ այդմ՝ տարբեր պետական ու ոչ պետական կառույցներ լծվել են պահանջվող մասնագետների պատրաստման գործընթացին։ Քանի որ երկրում աճը եղել է սրընթաց, մարդիկ բնականորեն գնացել են այս գործընթացի հետեւից։ Սինգապուրը փաստորեն ապահովել է այն շարժը, որը մարդկանց ստիպել է մտնել այդ գործընթացի մեջ։ Մենք էլ պետք է կարողանանք ապահովել դա. մարդկանց ինչ-որ խումբ պետք է սկսի գործընթացը, իսկ մնացածները ինքնաբերաբար պիտի հետեւեն այդ գործընթացին։ Օրինակ՝ եթե դուք երկրում ունենում եք մի քանի լավ դպրոց, ապա՝ մի քանի տասնյակ, իսկ դրանից հետո էլ՝ հարյուրավոր լավ դպրոցներ, ապա ձեզ մոտ ոչ միայն կրթության միջին որակն է բարձրանում, այլեւ մեծանում են կրթական համակարգից ընդհանուր ակնկալիքները։ Սա այն ճանապարհն է, որի միջոցով կրթությունը երկրում զարգանում է։ «Այբ»-ը «Արարատյան բակալավրիատ» ծրագրով հենց սա էր փորձում ապահովել՝ սկսելով ավագ դպրոցներից, ապա փորձելով դա տարածել ամբողջ հանրակրթության վրա։ Մենք սկզբի համար կենտրոնացել էինք ավագ դպրոցների վրա, որովհետեւ դա հաղթահարելի ծավալ էր, իսկ հետագայում այն պետք է տարածվեր բոլոր միջնակարգ դպրոցներում։ Սակայն այս ծրագրին հատկացվելիք գումարները նախ կրճատվեցին մոտ 5 անգամ, ապա ծրագիրը դարձավ հարձակումների թիրախ եւ ի վերջո անհիմն կերպով իրականություն չդարձավ։ Սրա գլխավոր պատճառը մեր պետության կողմից կրթության ոլորտը չկարեւորելն է։ Դպրոցի տնօրենը պետք է լինի ոչ միայն աշակերտների տնօրենը, այլեւ ծնողների Հաջողված դպրոցը երեխաների՛ դպրոց չէ, այլ ընտանիքների։ Երբ երեխան գնում է դպրոց, ծնողներն էլ են գնում դպրոց, եւ եթե նկատել եք, օրինակ, ռուսական մշակույթում ասում են՝ «Мы пошли в школу», ու դա իսկապես այդպես է, եւ պատճառը, թե ինչու են ՌԴ-ում դպրոցները մի քիչ ավելի լավ աշխատում, քան Հայաստանում՝ չնայած որ ուսուցիչների միջին մակարդակը նույնն է, հենց այդ մտածելակերպն է։ Որովհետեւ այնտեղ մայրը եւ հայրը երեխայի հետ գնում են դպրոց։ Շատ կարեւոր է, որ մարդիկ ընկալեն այն պատասխանատվությունը, որ եթե երեխան գնաց դպրոց եւ արդեն աշակերտ է, ապա ծնողը եւս պետք է փոխվի եւ արդեն գիտակցի, թե ինչ է նշանակում լինել դպրոցում սովորող երեխայի մայր կամ հայր։ Դպրոցի տնօրենը պետք է լինի ոչ միայն աշակերտների տնօրենը, այլեւ ծնողների. միայն երեխաների հետ շփվելով երեխաներին չես կարող կրթություն տալ, պիտի շփվես ընտանիքների հետ, եւ քո՝ որպես տնօրենի գաղափարները պիտի վերաբերեն ոչ միայն ուսուցիչներին, այլեւ երեխաներին ու ծնողներին։ Այն դպրոցները, որոնց տնօրենը ընտանիքների համար եւս տնօրեն է, հաջողում են, որովհետեւ ազդել միայն երեխայի վրա բավարար չէ։ Պետք է կրթել նաեւ ծնողներին։ «Այբ»-ին 15-ամյակի կապակցությամբ մաղթում եմ անսպառ երազանքներ Ամենակարեւորն այն է, որ «Այբ»-ում միշտ լինեն երազանքներ, որ մենք, գալով այստեղ, հասկանանք, որ մեր երազանքներն ենք իրագործում։ Չկա դրանից ավելի կարեւոր բան։ Այն զգացողությունը, որ ծառայում ես իրական առաքելությանը, որը հեքիաթային չէ, մտացածին չէ, այլ իրական հավատի ու արժեքների վրա է հիմնված, անգնահատելի է։ Ես ուզում եմ, որ մարդիկ մեզ նայելով տեսնեն, որ մենք ոչնչից չենք վախենում, ամուր ենք ու կայուն եւ շարունակում ենք շատերի համար լինել զարգացման ուղենիշ ու ճշմարտության աղբյուր։ «Այբ»-ն, ըստ իս, ավելին է, քան կրթական հիմնադրամը. մենք լայն առումով կրթում ենք հասարակությանը։ «Այբ»-ը պահեստ է, որտեղ պահպանվում են մեր հասարակության գանձերն ու արժեքները, եւ մենք որպես զինվորներ կանգնած ենք այդ արժեքների պաշտպանության համար, եւ վա՛յ էն օրվան, երբ մենք սկսենք կորցնել այդ արժեքները։ Պիտի շատ ազնիվ լինենք ինքներս մեզ հետ, այլապես կկորցնենք դրանք։ Իսկ արժեքները պահպանվում են, երբ կա փոխադարձ վստահություն. ես ուզում եմ, որ մենք փայփայենք այդ վստահությունը։ Արամ Փախչանյանի հետաքրքրությունները. շուտով կկարողանաք ինքնաթիռ նստել, որը վարում է Արամը Շատ հետաքրքրություններ ունեմ, եւ դա իմ խնդիրն է, որովհետեւ շատ հաճախ չեմ հասցնում ամեն ինչին ժամանակ հատկացնել։ Սիրում եմ ամենատարբեր ոճերի լավ երաժշտություն եւ ձայնասկավառակների ու ձայնապնակների մեծ հավաքածու ունեմ։ Նաեւ սիրում եմ լավ տեխնիկայի միջոցով լսել այդ երաժշտությունը։ Ինձ հոգեհարազատ են արվեստի այլ ճյուղերը եւս՝ տեսողական արվեստ, թատրոնը։ Արվեստի միակ ճյուղը, որի նկատմամբ ես անտարբեր եմ, գեղարվեստական կինոն է։ Ինձ համար արվեստի այդ ճյուղը մանիպուլատիվ է եւ սպառել է իրեն։ Կինոն արվեստի զանգվածային տեսակ է, իսկ ցանկացած զանգվածային արվեստ ես դժվար եմ ընկալում։ Նույն պատճառով ես չեմ սիրում փոփ երաժշտություն։ Իմ մյուս հետաքրքրությունը փայտամշակումն է. սիրում եմ աշխատել փայտի հետ, արհեստանոցում ունեմ տարբեր գործիքներ։ Վերջերս որոշել եմ, որ ուզում եմ նաեւ օդաչու դառնալ ու շուտով հաճախելու եմ օդանավ վարելու դասընթացի։ Հաջորդ ոլորտը, որ մանկուց սիրել եմ, ռադիոէլեկտրոնիկան եւ ռադիոկապն է. ազատ ժամանակ տարբեր սարքեր եմ պատրաստում։ Ինձ միշտ սիրողական մակարդակում հետաքրքրել է նաեւ հոգեբանությունը եւ ընդհանրապես մարդը՝ իր հոգեբանական կարողություններով։ Իմ սպորտային ոգեւորությունը հիմնականում վերաբերում է լեռնային դահուկասահքին, որով վաղուց զբաղվում եմ։ Ժամանակին մեծ թենիս էի խաղում, բայց թողեցի, որովհետեւ չեմ սիրում հաղթել մարդկանց. ինձ ավելի հաճելի է պարտվել, որ դիմացինս չնեղվի։ Վերջերս նաեւ սկսել եմ հաճախել մարտարվեստի, որովհետեւ ուզում եմ ֆիզիկապես ու բարոյապես պատրաստ լինել ցանկացած պայքարի։ Հատկապես վերջին պատերազմի ժամանակ գիտակցեցի, որ բավականին անօգուտ եմ որպես զինվոր, որովհետեւ չունեմ ֆիզիկական եւ ռազմական պատրաստվածություն, եւ քանի որ հաջորդ պատերազմը վաղ թե ուշ լինելու է, որոշեցի, որ պետք է ավելի պատրաստ լինել։ Նաեւ յոգայով եմ զբաղվում, որն ինքս ինձ հետ ավելի ներդաշնակ լինելուն է նպաստում։ Իմ «համեղ» հետաքրքրությունն էլ սուրճն է. մի սարք եմ պատրաստել (որը նաեւ էլեկտրոնիկայի նկատմամբ ունեցած հետաքրքրությանս արդյունքն է), որով կարողանում եմ բովել սուրճն իմ ցանկացած չափով ու ռեժիմով։ Նախորդը Նախորդը Հաջորդը Հաջորդը Լրացրեք Ձեր էլ. փոստի հասցեն՝ մեր տեղեկագիրը ստանալու համար: Ուղարկել Ուղարկել Ծանոթացի՛ր մեր ծրագրերին «Այբ» դպրոց © 2021 «Այբ» կրթական հիմնադրամ Made by Propeller Նվիրել = սիրել Շնորհակալություն ծրագրին աջակցելու քո պատրաստակամության համար: Որտեղ էլ որ հիմա լինես, դու կարող ես փոխել հարյուրավոր երեխաների կյանքը: Շնորհակալ ենք աջակցության համար, որը կօգնի մեզ անել ավելին: Խնդրում ենք հակիրճ նկարագրել, թե ինչով կարող ես օգտակար լինել «Այբ»-ին եւ որն է դրանում անձնապես քո ներդրումը: Մենք արագ կարձագանքենք: Վճարել Վճարել Վճարել Paypal-ի միջոցով Your payment has been successfully sent. Make another transaction Բանկային փոխանցումներ «Այբ» կրթական հիմնադրամին Դիտել Դիտել Նվիրաբերություններ՝ ԱՄՆ-ում հարկային արտոնությունների տրամադրմամբ Այս տարբերակը հնարավոր է մեր գործընկեր VEM USA (501 c 3) կազմակերպության միջոցով. հարկային համար՝ 20-3573120։ Վճարումը կատարվում է չեկով, որը կարող եք դուրս գրել VEM USA-ի անունով եւ ուղարկել հետեւյալ հասցեով՝ 2858 Pinelawn Drive, La Crescenta, CA 91214։ Խնդրում ենք պարտադիր նշել Ձեր փոխանցման նպատակը։


text: Ինչպես է ոչնչացվել հակառակորդի դիվերսիոն խումբը. մանրամասներ (տեսանյութ) | Mediamall.AM Ինչպես է ոչնչացվել հակառակորդի դիվերսիոն խումբը. մանրամասներ (տեսանյութ) 13:10 - 25.Մարտ.2015 «Արցախ TV»-ին տեսանյութ է պատրաստել հակառակորդի դիվերսիոն խմբի ոչնչացման մասին: Հիշեցնենք, որ մարտի 19-ին՝ ժամը 08:30-ի սահմաններում, հակառակորդի հատուկ նշանակության ջոկատի ուժեղացված խումբը հարձակում է ձեռնարկել հյուսիսային (Գյուլիստանի) ուղղությամբ տեղակայված դիրքերի վրա: Շուրջ երկու ժամ տեւած մարտական գործողության արդյունքում նախ դիրքապահ անձնակազմը հետ է շպրտել նախահարձակ հակառակորդին, ապա օգնության հասած ուժերի հետ միասին հետապնդելով վերջինիս, ոչնչացրել իր դիրքերի մատույցներում: Համաձայն ՊԲ համապատասխան ծառայությունների կողմից հաստատված տեղեկությունների, արդեն հայտնի են ադրբեջանական դիվերսիոն խմբի անդամ երկու սպանվածների եւ մեկ վիրավորի տվյալները: Սպանվածներից մեկի ազգանունը Հյուսեյնով է, մյուսի անունը Ջեյհուն, իսկ վիրավորներից մեկի անունը Էլշադ: Հավելենք նաեւ, որ հակառակորդը մարտադաշտում է թողել տարբեր տեսակի զենք ու զինամթերք, այդ թվում АК տիպի ինքնաձիգ' իսրայելական արտադրության գիշերային տեսանելիության նշանոցով եւ խլացուցիչով, սակրավորի հատուկ հանդերձանք, 4 հատ "Муха" տիպի նռնականետ, հարձակողական նռնակներ, փամփուշտի պահունակներ, մեծ քանակության օգտագործված ներարկիչներ, որոնք ամենայն հավանականությամբ կիրառվել են վիրավորներին ցավազրկելու նպատակով: Ցավոք, հակառակորդին դիմագրավելու ժամանակ արիաբար զոհվել են ՊԲ զինծառայողներ Հակոբ Գագիկի Խաչատրյանը (1996թ.), Էդուարդ Գագիկի Հայրապետյանը (1995թ.) եւ Արշակ Կարենի Հարությունյանը (1995թ.), Պաշտպանության բանակի եւս 4 զինծառայողներ վիրավորվել են: Վիրավորները հոսպիտալացվել են: Նրանց ցուցաբերվել է համապատասխան բժշկական միջամտություն: Երկու զինծառայողների վիճակը կայուն ծանր է, իսկ մյուսների կյանքին վտանգ չի սպառնում: ԼՂՀ պաշտպանության նախարարությունը կիսում է կորստյան ծանր վիշտը եւ իր զորակցությունը հայտնում զոհված զինծառայողների ընտանիքների անդամներին, հարազատներին եւ ծառայակիցներին: 20/03/15 10:46 Երկժամյա մարտ` Գյուլիստանի մոտակայքում. ոչնչացվել է հակառակորդի նախահարձակ դիվերսիոն ջոկատը (տեսանյութ) 17/06/18 11:00 Ինչպես է գիշերն անցել Էջմիածնում. քաղաքապետը մանրամասներ է հայտնում. Ժողովուրդ (տեսանյութ) 18/12/15 15:13 Ահա թե ինչպես է բալետի խումբը սպասում հետաձգված չվերթին (տեսանյութ) 21/02/15 11:42 Կանխվել է հակառակորդի դիվերսիոն հետախուզական ներթափանցման փորձը. ոչնչացվել է հակառակորդի առնվազն 4 զինվոր. Voskanapat.info 19/08/14 19:36 ԼՂՀ ՊԲ զորամասերից մեկի հրամանատարը պատմում է, թե ինչպես են իր զինվորները հետ մղել հակառակորդի դիվերսիոն ներթափանցման փորձը


text: Դատավորներ 5 | Օնլայն Աստվածաշունչ | Նոր աշխարհ թարգմանություն 5 Այդ օրը Դեբորան+ եւ Աբինոամի+ որդի Բարակը+ երգեցին+. 2 «Այն բանի համար, որ Իսրայելում մազերը արձակեցին՝ պատերազմելու երդում տալով, Եվ որ ժողովուրդը հոժարակամորեն գնաց պատերազմելու+, Օրհնե՛ք Եհովային+։ 3 Լսեցե՛ք, ո՛վ թագավորներ+. ակա՛նջ դրեք, ո՛վ բարձրաստիճան պաշտոնյաներ. Ես Եհովային պիտի գովերգեմ։ Եհովային՝ Իսրայելի Աստծուն+, սաղմոս+ պիտի ասեմ։ 4 Եհո՛վա, երբ դու դուրս եկար Սեիրից+, Եվ դուրս ելար Եդոմի երկրից+, Երկիրը ցնցվեց+, երկնքից տեղաց+, Եվ ամպերից ջուր թափվեց։ 5 Լեռները հոսեցին* Եհովայի երեսի առաջից+, Սինան+՝ Իսրայելի Աստված+ Եհովայի երեսի առաջից+։ 6 Անաթի որդի Սամեգարի+ օրերին, Հայելի+ օրերին ճամփաները դատարկվել էին, Եվ գնացողները զարտուղի ճանապարհներով էին քայլում+։ 7 Բնակիչ չմնաց գյուղերում, Իսրայելում բնակիչ չմնաց+, Մինչեւ որ ես՝ Դեբորաս+, վեր կացա, Մինչեւ որ ես՝ իբրեւ մայր, վեր կացա Իսրայելում+։ 8 Նրանք նոր աստվածներ ընտրեցին+, Եվ այդ ժամանակ պատերազմ եղավ դարպասների մոտ+։ Չէր երեւում ո՛չ վահան, ո՛չ էլ նիզակ Իսրայելի քառասուն հազարի մեջ+։ 9 Իմ սիրտը Իսրայելի զորապետների հետ է+, Ովքեր կամավորներ էին ժողովրդի մեջ+։ Օրհնե՛ք Եհովային+։ 10 Դուք, շիկավուն ավանա՛կ հեծնողներ+, Դուք, հարուստ գորգերի՛ վրա նստողներ, Եվ դուք, ճանապարհո՛վ քայլողներ, Խորհրդածե՛ք+։ 11 Ջուր հանելու տեղերից ջուր բաժանողների ձայնն էր լսվում+։ Այնտեղ նրանք սկսեցին Եհովայի արդար գործերի մասին պատմել+, Արդար գործերը նրա ժողովրդի, որ ապրում է Իսրայելի գյուղերում։ Այդ ժամանակ Եհովայի ժողովուրդը իջավ դարպասների մոտ։ 12 Արթնացի՛ր, արթնացի՛ր, ո՛վ Դեբորա+, Արթնացի՛ր, արթնացի՛ր, ե՛րգ երգիր+։ Վե՛ր կաց, Բարա՛կ+, եւ տա՛ր քո գերիներին, ո՛վ Աբինոամի+ որդի։ 13 Այն ժամանակ ողջ մնացածները եկան հզորների մոտ. Եհովայի ժողովուրդը ինձ մոտ եկավ, որ դուրս գա զորավորների դեմ։ 14 Հարթավայր եկողները ծագում են առել Եփրեմից+, Նրանք քեզ հետ են, ո՛վ Բենիամին, քո ժողովրդի մեջ են։ Մաքիրից+ զորապետներն իջան, Եվ Զաբուղոնից՝ դպրի+ պիտույքները բռնողները։ 15 Իսաքարի+ իշխանները Դեբորայի հետ էին, Ինչպես Իսաքարը, այնպես էլ Բարակը+։ Նա հովիտ ուղարկվեց ոտքով+։ Իսկ Ռուբենյանների սրտերն անվճռական էին+։ 16 Ինչո՞ւ նստեցիր երկու խուրջինների մեջտեղում, Որ լսես, թե ինչպե՞ս են հոտերի համար սրինգ նվագում+։ Ռուբենյանների սրտերն անվճռական էին+։ 17 Գաղաադը շարունակեց բնակվել Հորդանանի մյուս կողմում+, Իսկ Դանը ինչո՞ւ շարունակեց ապրել նավերի վրա+։ Ասերը պարապ նստեց ծովափին Եվ շարունակեց բնակվել իր նավահանգիստների մոտ+։ 18 Զաբուղոնը մի ժողովուրդ էր, որն արհամարհում էր իր հոգին մինչեւ մահ+, Նույնպես եւ Նեփթաղիմը+՝ դաշտի բարձունքներում+։ 19 Թագավորներ եկան ու մարտնչեցին. Այդ ժամանակ էր, որ Քանանի թագավորները մարտնչեցին+ Թանաքում+՝ Մեգիդոյի+ ջրերի մոտ։ Նրանք չկարողացան արծաթն ավար վերցնել+։ 20 Երկնքից աստղերը պատերազմեցին+, Իրենց ուղեծրից պատերազմեցին Սիսարայի դեմ։ 21 Կիսոն հեղեղատը քշեց նրանց+, Այն հին հեղեղատը՝ Կիսոն հեղեղատը+։ Ո՛վ իմ հոգի, դու զորավորների կոխոտեցիր+։ 22 Այդ ժամանակ ձիերը հարվածում էին սմբակներով+, Երբ սլանում, կատաղորեն առաջ էին սլանում իր նժույգները։ 23 «Անիծե՛ք+ Մարոզին»,– ասաց Եհովայի հրեշտակը+, «Անդադար անիծե՛ք նրա բնակիչներին, Որովհետեւ նրանք Եհովային օգնության չեկան, Եհովային օգնության չեկան հզորների հետ»։ 24 Հայելը+՝ կենեցի+ Քաբերի կինը, ամենից օրհնվածը կլինի կանանց մեջ, Վրաններում ապրող կանանց մեջ նա ամենից օրհնվածը կլինի+։ 25 Ջուր խնդրեց, իսկ կինը կաթ տվեց. Փառահեղների մեծ գավաթով սերուցք տվեց նրան+։ 26 Իր ձեռքը դեպի վրանի ցիցը երկարացրեց Եվ իր աջ ձեռքը՝ դեպի աշխատավորների փայտամուրճը+։ Նա մեխեց Սիսարային, ճեղքեց նրա գլուխը+, Ջարդեց ու խոցեց նրա քունքերը։ 27 Նրա ոտքերի մոտ կուչ եկավ, ընկավ ու փռվեց. Նրա ոտքերի մոտ կուչ եկավ. նա ընկավ, Որտեղ որ կուչ եկավ, այնտեղ էլ տապալվեց+։ 28 Պատուհանից մի կին էր նայում ու նրան սպասում, Սիսարայի մայրը՝ վանդակապատ պատուհանից+. «Ինչո՞ւ է նրա մարտակառքը ուշանում+։ Ինչո՞ւ չի լսվում նրա կառքերի ձայնը»+։ 29 Նրա ազնվազարմ տիկինների մեջ իմաստունները+ պատասխանում են նրան, Եվ հենց ինքն էլ իր իսկ խոսքերով պատասխանում է իրեն. 30 «Անշուշտ, նրանք ավար են գտել եւ բաժանում են այն+, Կին՝ երկու կին ամեն մի տղամարդու համար+, Գունավոր կտորեղենի ավար՝ Սիսարայի համար, գունավոր կտորեղենի ավար, Ասեղնագործված հագուստ, գունավոր կտորեղեն, ասեղնագործված երկու հագուստ Ավար առնողների պարանոցների համար»։ 31 Թող այսպես կործանվեն քո բոլոր թշնամիները+, ո՛վ Եհովա, Իսկ քեզ սիրողները+ թող լինեն ինչպես արեւը, որ ծագում է իր զորությամբ»+։ Եվ երկիրը քառասուն տարի հանգստացավ+։


text: Թավշյա հեղափոխությունը թակում է Արցախի դուռը - 4News.am Թավշյա հեղափոխությունը թակում է Արցախի դուռը Հնարավոր է, որ այն, ինչ տեղի ունեցավ Հայաստանում, տեղափոխվի նաեւ Արցախ: ԼՂՀ նախագահ Բակո Սահակյանը անում է ամեն ինչ հեղափոխության ալիքի մուտքը Արցախ թույլ չտալու համար: Իսկ նման վտանգ իսկապես կա, որովհետեւ նույնն են իրողությունները: Հայաստանի հասարակությունը ըմբոստացավ Սերժ Սարգսյանի իշխանության դեմ, որովհետեւ Սերժ Սարգսյանը փոխեց Սահմանադրությունը եւ, չնայած որ խոստացել էր, որ չի հավակնելու երրորդ անգամ ղեկավարելու երկիրը, հրահանգեց իր ենթակա ՀՀԿ խմբակցությանը քվեարկել իր թեկնածության օգտին: Սարգսյանը երեւի մտածում էր, որ մի փոքր դժգոհության ալիք կլինի, բայց հույս ուներ, որ ամեն ինչ կմնա թույլատրելիի եւ վերահսկելիության սահմաններում, բայց հերթական կառավարվող բողոքի ակցիան չստացվեց: Դժգոհության ալիքը սրբեց տարավ Սարգսյանի իշխանությունը: Հայաստանի նմանությամբ, Արցախի Հանրապետությունում եւս Սահմանադրություն փոխեցին, եւ նպատակը դարձյալ նույնն էր, ապահովել գործող նախագահի իշխանության հավերժականացումը: Արցախի նախագահի պաշտոնում Բակո Սահակյանի պաշտոնավարման ժամկետը լրանում էր 2017թ.: Չնայած 2016թ. Ապրիլյան պատերազմին, Սահակյանը կազմակերպեց սահմանադրական փոփոխություններ, որոնց հեղինակը դարձյալ տխրահռչակ Հրայր Թովմասյանն էր: Միայն թե, եթե նա Երեւանում բոլորին համոզում էր, թե չկա աշխարհում ավելի կատարյալ կառավարման համակարգ, քան խորհրդարանականը, ապա Ստեփանակերտում ճիշտ նույն համոզվածությամբ պնդում էր, որ կիսանախագահական համակարգից պետք է անցում կատարել կառավարման նախագահական համակարգի: Ինչու Արցախում չկրկնօրինակեցին Հայաստանի կառավարման համակարգը: Այն ենթադրությունը, թե պատերազմող երկրի համար նախագահական համակարգն ավելի կատարյալ է, կամ որ Արցախը Հայաստանի նման միջազգային հանրության ուշադրության կենտրոնում չէ, որ քննադատության ենթարկվի երրորդ ժամկետի համար, պրիմիտիվ են: Ուղղակի ի տարբերություն Հայաստանի, որտեղ նախագահ Սերժ Սարգսյանը կառավարող ՀՀԿ նախագահն էր, Բակո Սահակյանը անկուսակցական է, եւ խորհրդարանական համակարգի դեպքում նա չէր կարող խորհրդարանական մեծամասնություն ձեւավորել: Կարող էին 2017թ. նախագահական ընտրություններ կազմակերպել ու Բակո Սահակյանին երրորդ անգամ անընդմեջ հռչակել Արցախի Հանրապետության նախագահ, բայց մտածեցին, որ այդպես շատ կոպիտ կստացվի, եւ ոչ այնքան ժողովրդավարական: Որոշեցին «շուստրիություն» անել, եւ Բակո Սահակյանին երեք տարի ժամկետով խորհրդարանը անցումային նախագահ ընտրեց: Մինչեւ 2020թ., երբ տեղի կունենան համաժողովրդական ընտրություններ, եւ Սահակյանը անցումայինից կդառնա մշտական: Արցախում Բակո Սահակյանի երրորդ ժամկետի դեմ բողոքի ցույցեր տեղի չունեցան, եւ թավշյա հեղափոխություն նույնպես: Արցախի ժողովուրդը մտածում էր, որ Սահակյանին իշխանության ղեկին մնալ-գնալու հարցերը Արցախում չեն լուծում, այլ Երեւանում, այն էլ մեկ մարդու կողմից: Իսկ Ստեփանակերտում Երեւանի որոշումների դեմ բողոքելը ճիշտ չէր հասկացվի: Բակո Սահակյանը ինքն էլ է թաքնվում Երեւանի եւ այդ մեկ մարդու՝ Սերժ Սարգսյանի հետեւում: Տպավորությունն այնպիսին էր, որ նաէլ դեմ չէր լինի թողնել իշխանությունը, նա ամենեւին էլ բռնապետ չէ եւ կառչած չէ պաշտոնից, բայց ինչ կարող է նա անել, եթե այդպես է որոշվել Երեւանում, այդպես է պետք համազգային շահերի պաշտպանության տեսանկյունից: Հիմա Երեւանում բոլորովին այլ իրավիճակ է, ու չկա Սերժ Սարգսյանը, ով իբրեւ թե պարտադրում էր Բակո Սահակյանին մնալ իշխանության ղեկին, իր կամքին հակառակ ստիպում էր խախտել ժողովրդավարության նորմերը: Արցախին պետք է սեփական Նիկոլ Փաշինյանը, որը պետք է հայտարարի, որ եկել է նաեւ Արցախի ժողովրդավարացման ժամանակը: Որովհետեւ, եթե ճիշտ է այն պնդումը, որ Հայաստանում ժողովրդավարական իշխանության գոյությունը ամրապնդում է մեր դիրքերը բանակցային սեղանի շուրջ, ուրեմն երիցս ճիշտ է այն պնդումը, որ իշխանության ժողովրդավարացում պետք է տեղի ունենա նաեւ Արցախում: Բակո Սահակյանը, անշուշտ, հասկանում է Նիկոլ Փաշինյանից եկող վտանգը, եւ ամեն ինչ արեց, որ նրա արցախյան այցը լինի հնարավորինս կարճատեւ, եւ նա հնարավորություն չունենա շփվել լայն լսարանի հետ, որովհետեւ վտանգ կա, որ հեղափոխության վարակը կտարածվի նաեւ Արցախում: Բայց անկախ ձեռնարկված միջոցներից, Արցախի ժողովրդավարացումը դառնում է օրախնդիր: Ով կարող է Արցախը տանել ժողովրդավարացման ճանապարհով, ով կարող է Բակո Սահակյանին բացատրել, որ երրորդ, չորրորդ ժամկետներում պաշտոնավարելը հարիր է Ադրբեջանի Հանրապետությանը, բայց ոչ Հայաստանին եւ Արցախին: Ուղղակի Արցախում, ավելի շատ, քան Հայաստանում, մտահոգված են, որ զանգվածային ցույցերն ու բողոքի ակցիաները կարող են վտանգել երկրի անվտանգությունը, չնայած հասկանում են, որ չկա ավելի մեծ վտանգ, քան բռնապետությունը:


text: Ռ.Բրեդբերի. «451 ̊՝ ըստ Ֆարենհայթի» - Zangezur TV Ռ.Բրեդբերի. «451 ̊՝ ըստ Ֆարենհայթի» Ֆանտաստ գրողների շատ մտահղացումներ ու կանխատեսումներ վաղուց արդեն իրականություն են դարձել։ Ամերիկացի ֆանտաստ գրող Ռեյ Բրեդբերին ժանրի բոլոր կանոններով իր պատմությունն է հյուսում։ Գիտատեխնիկական հեղափոխությունը այնպիսի զարգացման է հասնում, որի հետեւանքները ավերիչ են դառնում։ Այն, ինչ պատկերված է վեպում, ցանկալի է, որ երբեւէ իրականություն չդառնա։ Ամերիկյան մի քաղաքում ապրում են մարդիկ, ովքեր բարեկեցիկ կյանք են վարում։ Աշխատում են եւ զվարճանում։ Միայն թե այդ քաղաքում ոչ ոք չի մտածում։ Հրկիզողները՝ երբեմնի հրշեջներն էլ են իրենց գործն անում առանց մտածելու։ Արդեն այրել են Ուիթմենի ու Ֆոլքների գրքերը եւ պատրաստ են կատարելու հերթական հրահանգը։ Գայ Մոնթագի պապն էլ, հայրն էլ հրկիզող են եղել։ Հպարտ կեցվածքով ու դեմքին թառած անփոփոխ ժպիտով թերեւս շարունակեր անվրդով կատարել իր պարտականությունները, եթե մի օր չհանդիպեր տասնյոթամյա Քլարիսին։ Աղջիկը, ի տարբերություն մեծամասնության, սիրում է քայլել անտառում, հիանալ անձրեւով եւ հարցեր տալ։ Հենց այդ հարցերից մեկն էլ մտածմունքի մեջ է գցում Մոնթագին. «Դուք երջանի՞կ եք»։ Ավելի ուշ հրկիզողը սկսում է հասկանալ, որ երջանկությունը կրում էր որպես դիմակ։ Իսկ աղջիկը հանեց դիմակը։ Գայ Մոնթագը սկսում է որոնել սեփական դեմքը։ Փորձում է կնոջ՝ Միլդրեդի հետ շփվել, բայց ոչինչ չի ստացվում։ Հեռուստահաղորդումների մեջ շարունակ խորասուզված կնոջը Մոնթագը ցավով պատմում է, որ նախորդ օրը իրենք՝ հրկիզողները, այրել են Դանտե, Սվիֆթ, Մարկոս Ավրելիոս, նրանց հետ էլ՝ մի ծեր կնոջ, ով ոչ մի կերպ չցանկացավ բաժանվել իր գրքերից։ Մոնթագը որոշ գրքեր էր փրկել։ Նա այլեւս չէր ցանկանում շարունակել հրկիզողի աշխատանքը եւ հիվանդ է ձեւանում։ Այդ ամենի հոտն առած հրկիզապետ Բիթին այցելում է նրան՝ բացատրելու, թե ինչու են ավելորդ գրքերը. «Երբ դպրոցները սկսեցին հետազոտողների, քննադատների, գիտնականների եւ արվեստի մարդկանց փոխարեն պատրաստել ավելի ու ավելի շատ վազորդներ, ցատկորդներ, ձիարշավորդներ, փինաչիներ, գռփողներ, թալանչիներ, օդաչուներ եւ լողորդներ, «ինտելեկտուալ» բառը արդարացիորեն դարձավ հայհոյանք։ Մարդ միշտ սարսափում է արտասովորից»։ Իսկ այն հասարակությունը, որտեղ բոլոր մարդիկ պետք է դառնան միանման, գրքերի կարիք չունի։ Հենց այդ պատճառով էլ հրկիզողները հանդես են գալիս գրաքննիչների, դատավորների եւ դատավճիռը ի կատար ածողների դերում։ Այրում են գրքերը՝ մարդկանց դարձնելով երջանիկ։ Իրենք երջանկության մարտիկներ են. «Մարդկանց գլուխները լցրե՛ք անպետք թվերով, խցկե՛ք այնքան չնչին փաստեր, մինչեւ որ նրանց սիրտը խառնի, ոչինչ, հետո նրանց կթվա, թե շատ կրթված են։ Նույնիսկ կկարծեն, թե իրենք մտածում են, առաջ են շարժվում, թեպետ իրականում դոփում են տեղում»։ Հրկիզապետն ուզում է, որ իր ստորադրյալը վերադարձնի թաքցրած գրքերը։ Սակայն Մոնթագն այլեւս իրեն երջանկության մարտիկ չի համարում։ Մտածում է գրքերի, նրանց մեջ գրվածի եւ այդ գրվածը ուրիշներին փոխանցելու մասին։ Բայց ինչպե՞ս։ Փորձում է նույնիսկ Միլդրեդի եւ հարեւանուհիների համար բանաստեղծություն կարդալ։ Բայց բռնությամբ ոչնչի չես հասնի։ Կինն ու հարեւանուհիները մատնում են նրան։ Ձերբակալված Մոնթագը հրկիզապետի հրահանգով ստիպված է լինում այրել հայտնաբերված գրքերն ու սեփական տունը։ Միայն թե Մոնթագը հեշտ հանձնվողներից չէր։ Նա հասկանում է, որ այս քաղաքակրթությունը դեպի կործանում է գնում, մեկը պիտի պատրաստ լինի կառուցելու, երբ ամեն ինչ փլվի։ Նա դառնում է հենց այդ մեկը։ Այս անգամ այրում է ոչ թե գիրք, այլ հրկիզապետին եւ կարողանում խույս տալ հետապնդումից։ Մոնթագը միանում է քաղաքից դուրս ապրող թափառաշրջիկներին եւ ճշտում իր հետագա քայլերը։ Թափառաշրջիկները նախկին գիտնականներ ու պրոֆեսորներ են։ Նրանք գիտեն, որ գիրք պահելը վտանգավոր է։ Բայց ելքը գտել են. ամեն ինչ պահել են գլխի մեջ՝ գրականություն, պատմություն, միջազգային իրավունք. «Մեր խնդիրն է պահպանել մեր գիտելիքները, ու քանի դեռ մեզ պետք են գալու, պահպանել անխաթար վիճակում»։ Իսկ եթե մարդիկ չցանկանան իրենց լսել, ստիպված կլինեն համբերությամբ սպասել, մինչեւ գա բաղձալի օրը. «Նրանք պետք է իրենք հասկանան եւ իրենք մտորեն, թե ինչու այդպես եղավ, ինչու պայթեց աշխարհը իրենց ոտքերի տակ։ Այդպես չի կարող հավերժ շարունակվել»։ Նրանք խոսում էին պատերազմի մասին, պատերազմ, որ տեւեց ակնթարթներ՝ քաղաքից թողնելով ընդամենը մի բուռ մոխիր։ Այս մարդիկ՝ քայլող գրքերը, շարժվում են գետի հոսանքն ի վեր։ Նրանք ասելիք ունեն. «Մենք մեզնից ոչինչ չենք ներկայացնում, ոչ թե մենք ենք կարեւոր, այլ այն ամենը, ինչ կրում ենք մեր մեջ։ Երբեւէ դրանք անպայման պետք կգան մարդկանց»։ Նրանց միացած Մոնթագը նույնպես ասելիք ունի։ Զարմանքով զգում է, որ իր գլխում վերականգնվել է այն, ինչը թվում էր, թե մոռացվել է՝ կարդացած գրքերը։ Նա սկսել էր մտածել եւ հասկացել էր ամենակարեւորը. գիրք այրելը հանցանք է, բայց ավելի մեծ հանցանք է գիրք չկարդալը։


text: Իբրեւագրոհը սոցիալական ինժեներիայի տարատեսակներից մեկն է, որը հիմնված է ցանցային անվտանգության հիմնադրույթների չիմացության վրա. օրինակ՝ շատերը չգիտեն, որ որեւէ ընկերություն կամ կազմակերպություն երբեք չի ուղարկում հաղորդագրություն, որում տեղեկություն է խնդրում ձեր անձնական տվյալների, ծածկագրի կամ այլնի վերաբերյալ։ Վաղ ֆիշինգը Էյ-Օու-Էլ-ում[խմբագրել | խմբագրել կոդը] Ֆիշինգիստները ներկայացել են որպես AOL-ի աշխատակիցներ եւ ակնթարթային հաղորդագրությունների ծրագրերով դիմել իրենց հավանական զոհին՝ փորձելով իմանալ նրա գաղտնաբառը։ Որպեսզի համոզեն, զոհին օգտագործել են այնպիսի արտահայտություններ, ինչպիսիք են «ակաունտի հաստատում», վճարման տեղեկատվության հաստատում։ Երբ զոհը ասել է իր գաղտնաբառը, խաբեբաները մուտք են գործել նրա տվյալներ եւ նրա ակաունտը օգտագործել են խարդախ նպատակներով եւ փոստաղբ ուղարկելու նպատակներով։ Ֆիշինգը հասել է այնպիսի չափերի, որ Էյ-Օու-Էլ-ը իր բոլոր հաղորդագրություններում ավելացրել է հետեւյալ արտահայտությունը. «AOL-ի որեւէ աշխատակից երբեք չի խնդրի Ձեր գաղտնաբառը եւ վճարային տեղեկատվությունը»: 1997 թվականից հետո AOL-ը խստացրել է իր քաղաքականությունը ֆիշինգի հետ եւ մշակել է կեղծ հաշիվների վերացման համակարգ։ Այդ նույն ժամանակ շատ ֆիշինգիստներ, որոնց մեծ մասը հիմնականում պատանիներ էին, այլեւս չեն փորձել որեւէ խարդախություն կատարել AOL-ի նկատմամբ, եւ AOL-ի սերվերներում ֆիշինգը աստիճանաբար անհետացավ[6]։ Անցումը ֆինանսական հաստատություններին[խմբագրել | խմբագրել կոդը] AOL-ի հաշիվները գողանալավ՝ ֆիշինգիստները մուտքի հնարավորություն ստացան դեպի վարկային քարտեր՝ ցույց տալով, որ վճարման համակարգը եւ դրանց օգտատերերը նույնպես շատ խոցելի են։ Առաջին լայնամասշտաբ փորձը եղել է 2001 թվականի հունիսին e-gold վճարման համակարգի վրա, հաջորդ լայնամասշտաբ հարձակումը եղել է e-gold վճարման համակարգի վրա հարձակվելուց անմիջապես հետո՝ սեպտեմբերի 11-ին[7]։ Այդ առաջին փորձերը միայն փորձարկում էին։ Իսկ արդեն 2004 թվականին ֆիշինգը դարձավ մեծ վտանգ ընկերությունների համար, եւ այդ ժամանակից այն մշտապես զարգանում է, եւ մեծացնում իր պոտենցիալը։ Ֆիշինգն այսօր[խմբագրել | խմբագրել կոդը] Այսօր ֆիշինգիստների նշանակետը համարվում են բանկերի հաճախորդները եւ էլեկտրոնային վճարման համակարգերը[8]։ ԱՄՆ-ում թաքնվելով Ներքին գործերի նախարարության անվան տակ, ֆիշինգիստները հավաքել էին զգալի տվյալներ հարկ վճարողների վերաբերյալ[9]։ Եթե առաջ հաղորդագրությունները ուղարկվում էին պատահականորեն, այն հույսով, որ դրանք կհասնեն իրենց ցանկալի հաճախորդին, իսկ հիմա կիբեռհանցագործը կարող է որոշել ինչ ծառայությունից է օգտվում զոհը, եւ ուղարկել նպատակաուղղված կեղծ հաղորդագրություն[10]։ Վերջին ֆիշինգային հարձակումները հիմնականում ուղղաված են եղել ուղղակիորեն ղեկավարների եւ այլ մարդկանց, ընկերություններում բարձր պաշտոն զբաղեցնողների վրա։ Սոցիալական ցանցերը ֆիշինգիստների կողմից արժանանում են մեծ հետաքրքրության, որոնք թույլ են տալիս ձեռք բերել օգտատերերի գաղտնի տվյալներ. 2006 թվականին ֆիշինգիստները տարբեր կեղծ արտաքին հղումներ են տեղադրել MySpace միջազգային կայքում, որպեսզի կարողանան գողանալ կայքի օգտատերերի գաղտնի տվյալները[11]։ 2008 թվականին խոշոր հարձակում է իրականացվել ռուսական հայտնի ՎԿ սոցիալական ցանցի վրա[12][13]։ Մասնագետների գնահատմամբ, սոցիալական ցանցերում ֆիշինգային հարձակումների ավելի քան 70%-ը հաջող է անցել[14]։ Ֆիշինգը արագորեն թափ է հավաքում, իսկ վնասի գնահատման միավորները խիստ տարբերվում են. Ըստ Gartner ընկերության տվյալների, 2004 թվականին իբրեւագրոհների պատճառով կորցրել են 2,4 միլիարդ ԱՄՆ դոլար[15], 2006 թվականին վնասը կազմել է 2,8 միլիարդ դոլար, 2007 թվականին 3,2 միլիարդ[16]. միայն Միացյալ Նահանգներում 2004 թվականին ֆիշինգի զոհ է դարձել 3,5 միլիոն մարդ[17], 2008 թվականին ֆիշինգից տուժածների թիվը ԱՄՆ-ում հասել է 5 միլիոնի[18]։ Ֆիշինգի տեխնիկան[խմբագրել | խմբագրել կոդը] Սոցիալական ինժեներիա[խմբագրել | խմբագրել կոդը] Մարդը միշտ էլ արձանագրում է իր համար կարեւոր իրադարձությունները։ Դրա համար կիբերհանցագործները փորձում են իրենց գործողություններով գայթակղել իրենց զոհին, եւ ստանալ նրա անհապահ արձագանքը։ Որպես օրինակ, էլեկտրոնային նամակը հետեւյալ վերնագրով «որպեսզի վերականգնենք ձեր բանկային հաշիվը...», որպես կանոն գրավում են զոհի ուշադրությունը եւ ստիպում են մարդուն ավելի շատ տեղեկություններ ստանալու համար, մուտք գործի կեղծ վեբ հղումներով։ Վեբ-հղումներ[խմբագրել | խմբագրել կոդը] Ֆիշինգի մեթոդներում մեծամասնություն է կազմուն կեղծ վեբ հղումները։ Տպագրական սխալներով հաղորդագրությունները հաճախ օգտագործում են խաբեբաները։ Օրինակ՝ http://www.yourbank.example.com/(չաշխատող հղում) հասցեն նման է Yourbank բանկի հասցեին, իսկ իրականում այն ֆիշինգիստների կայք է։ Մյուս տարածված հնարքը արտաքնապես ճիշտ հղումներն են։ Օրինակ՝ https://hy.wikipedia.org/wiki/Ճշմարտություն կտանի ոչ թե «Ճշմարտություն» հոդվածը, այլ կտանի «Սուտ» հոդվածը։ Հին մեթոդներից է հղումներում պարունակվող «@» խորհրդանիշը, որը կիրառում են օգտագործողի ծածկանունը եւ գաղտնաբառը ստանալու համար[19]։ Օրինակ՝ http://www.google.com@members.tripod.com/ հղումը կտանի ոչ թե www.google.com կայքը, այլ members.tripod.com կայքը www.google.com-ի անունից։ Այս գործողությունը Internet Explorer[20] դիտարկիչում կասեցվել է, իսկ Mozilla Firefox-ում[21] եւ Opera-ում առաջարկում է հաստատել անցումը դեպի կայք։ Մեկ այլ խնդիր է հայտնաբերվել բրաուզերների Միջազգային դոմենային անունների թարմացման ժամանակ. Հասցեները, տեսողական առումով նման են պաշտոնական կայքին, որը կարող է տանել կեղծ կայքի էջ։ Շրջանցելով զտիչները[խմբագրել | խմբագրել կոդը] Հաճախ ֆիշինգիստները տեքստի փոխարեն օգտագործում են պատկերներ, որը ավելի է դժվարեցնում կեղծ էլեկտրոնային նամակների բացահայտումը «անտիֆիշինգ» զտիչի միջոցով[22]։ Սակայն մասնագետները սովորել են պայքարել նաեւ այդ տեսակի ֆիշինգի դեմ[23]։ Փոստային ծրագրերի զտիչները ավտոմատ կերպով արգելափակում են պատկերները, չմտնելով ուղարկված հասցեով։ Միեւնույն ժամանակ հայտնվել են տեխնոլոգիաներ, որոնք կարող են մշակել եւ համեմատել վիրուսային պատկերները նման պատկերների հետ, որոնք կարող են օգտագործվել սպամի եւ ֆիշինգի համար[24]։ Խաբեությունը չի վերջանում միայն զոհի կեղծ կայք մուտք գործելով։ Որոշ ֆիշինգիստներ օգտագործում են JavaScript հասցեի տողը փոխելու նպատակով[25]։ Սա կատարվում է պատկերների կեղծ URL հասցեներում կամ փակելով իրական հասցեի տողը եւ բացելով նոր կեղծ URL հասցե[26]։ Դիմակայելու համար անտիֆիշինգային սկաներները սկսել են օգտագործել այնպիսի վեբ-կայքեր, որոնք հիմնված են Adobe Flash տեխնոլոգիայի վրա[27] Արտաքնապես նման կայքը կարծես իրական լինի, սակայն տեքստը թաքնված է մուլտիմեդիա օբյեկտներում։ Նոր վտանգներ[խմբագրել | խմբագրել կոդը] Պայքար ֆիշինգի դեմ[խմբագրել | խմբագրել կոդը] Օգտատերերի ուսուցում[խմբագրել | խմբագրել կոդը] Տեխնիկական մեթոդները[խմբագրել | խմբագրել կոդը] Դիտարկիչները նախազգուշական վտանգի մասին[խմբագրել | խմբագրել կոդը] ↑ «Protect Yourself from Fraudulent Emails»։ PayPal։ Արխիվացված է օրիգինալից 2011-04-06-ին։ Վերցված է 2006-07-07


text: Ողբերգությունը որպես օրինաչափություն կամ Հայաստանի գլխավոր սպառնալիքը. «Առավոտ» Եթե նախկինում Մոսկվան ձեր արցունքներին միայն չէր հավատում, հիմա, երբ զավթված է մանր գողերի կողմից, այլեւս ոչ միայն ձեր արցունքներին չի հավատում, այլեւ թքած ունի ձեր արցունքների վրա վերից վար, ձեր ԵՏՄ-ՀԱՊԿ-ի «պայմանագրերով», ձեր «եւ-եւ»-ով, ձեր «տուրիստական հոլովակներով» հանդերձ՝ առնվազն այն չափով, որ չափով թքած ունենա իր իսկ քաղաքացիների եւ նրանց երեխաների կյանքերի վրա: Թուրքիայում Ստամբուլի ջրանցքի կառուցման շուրջ. «Նորավանք» Ստամբուլի ջրանցքի նախագծի իրագործման մեկնարկն արդեն իսկ տրված է՝ չնայած դա կախված է լինելու 2019թ. Թուրքիայում կայանալիք ընտրություններից։ Կարծում ենք, որ ջրանցքի կառուցումը սկսելու համար առաջնահերթ գործոններ են հանդիսացել պատմության մեջ նաեւ այդ կերպ իր հետքը թողնելու Էրդողանի մղումը եւ օսմանյան սուլթանների երազանքն ի կատար ածելը։ YHD-ների կառուցումը Թուրքիայում նոր շունչ կհաղորդի երկաթուղային հաղորդակցությանը, էապես կմեծացնի երկաթուղու պահանջարկը երկրի ներսում։ Իր աշխարհագրական դիրքի, ինչպես նաեւ երկաթուղային ոլորտի զարգացման մեջ լուրջ ջանքեր գործադրելու շնորհիվ Թուրքիան արդեն հաջորդ տասնամյակում կարող է կարեւոր դեր խաղալ թե՛ «Արեւմուտք-Արեւելք», թե՛ «Հյուսիս-Հարավ» երկաթուղային միջանցքներում։ Կարմիր ծովում Թուրքիայի ռազմական ներկայության հաստատման խնդրի շուրջ Կան ծանրակշիռ դրդապատճառներ, որոնք կարող են Թուրքիային մղել Սուակինում ռազմակայան հիմնելուն։ Արդյո՞ք Թուրքիան կգնա այդ քայլին. կարծում ենք, որ դրա հավանականությունը բավական բարձր է՝ հաշվի առնելով, որ դա բավական օգտակար կլինի Թուրքիայի համար։ Միեւնույն ժամանակ, Սուակինում թուրքական ռազմակայան հիմնելը կախված կլինի Սուդանում եւ հատկապես Թուրքիայում տիրող ներքաղաքական վիճակից: Վեցամյա մանդատ՝ նոր ռուսական պետության ճարտարապետին. «Առավոտ» Ֆաշիզմը պահանջում էր հնազանդություն եւ ինքնազոհաբերություն հանուն առաջնորդի, իսկ «ռուսական համակարգը»՝ նաեւ «սեր եւ երախտագիտություն» եւ զանգվածային հանցակցություն: Սերգեյ Դովլաթովն էր նշում. «Մենք անվերջ հայհոյում ենք ընկեր Ստալինին եւ, բնականաբար, տեղին: Եվ, այնուամենայնիվ, ես ուզում եմ հարցնել՝ ո՞վ է գրել չորս միլիոն մատնագիր»: Եվրոպայի «հիվանդ մարդը» կրկին հիվանդացել է. «Առավոտ» Սա այլեւս այն Թուրքիան չէ, որը կանխատեսելի էր` «հանրապետական», «աշխարհիկ», «Եվրոպա ձգտող» եւ այլ «առաջադիմական» պիտակները շռայլորեն իր վրա փակցրած: Այսօրվա Թուրքիայում Աթաթուրքի բոլոր վեց «նետերը» կոտրված եւ մի կողմ են շպրտված, բանակն այլեւս Էրդողանի բութ գործիքն է, նա բարեկամացել է թուրք ֆաշիստների հետ: «Դաշնակցի» տառապանքները եւ սպառնալիքները. եւս մեկ «Երեւան վերադարձնող». «Առավոտ» Այսինքն՝ միայն Ալիեւը չէ, որ ուզում է «վերադարձնել Երեւանը», որը նա «կորցրել է», մյուս Ալիեւը, ինչպես պարզվում է, «մեր ռազմավարական դաշնակիցն» է, եւ պարզվում է՝ նա էլ է այստեղ ինչ-որ բան «կորցրել»: Եվ նա ուզում է «վերադարձնել»: Իհարկե, նա միամիտ չէ, որպեսզի ԽՍՀՄ-ի վերադարձի մասին երազի: Բայց նա ցանկանում է ձեռք բերել բոլոր իրավունքներն այստեղ, եւ որ իր այդ իրավունքները ճանաչեն իր երազած «բազմաբեւեռ աշխարհում» որպես բացառիկ: Արցախի Հանրապետության կառավարման նոր համակարգի անվտանգային բաղադրիչները. որոշ դիտարկումներ Միեւնույն ժամանակ, խիստ կարեւոր է Սահմանադրության առաջադեմ գաղափարների գործնական իրացման խնդիրը, որպեսզի քաղաքական պրակտիկան համապատասխանի Սահմանադրության տառին եւ ոգուն, այլապես այն բարեփոխումների տեսլականը, որն ընկած է Արցախում կառավարման նոր համակարգի հիմնադրման հիմքում, կմնա լոկ թղթի վրա՝ վտանգելով Սահմանադրության եւ պետաիշխանական համակարգի լեգիտիմությունը:


text: Վարչապետի հանձնարարականը՝ անչափահասներին արգելված իրեր վաճառելու վերաբերյալ - Legal Info Գլխավոր Ընդհանուր Վարչապետի հանձնարարականը՝ անչափահասներին արգելված իրեր վաճառելու վերաբերյալ Այսօր տեղի է ունեցել ՀՀ կառավարության հերթական նիստը, որը վարել է ՀՀ վարչապետ Կարեն Կարապետյանը: Նախքան օրակարգային հարցերի քննարկումը՝ վարչապետը մի շարք հանձնարարականներ է տվել: Կառավարության ղեկավարի առաջին հանձնարարականը վերաբերում էր անչափահասներին արգելված արտադրանքի վաճառքի, ծառայությունների մատուցման դեպքերի կանխարգելմանը: «Իրականացված ուսումնասիրությունները փաստում են, որ անչափահասներին ծխախոտ, այդ թվում՝ նարգիլեի համար, ալկոհոլային խմիչքներ եւ այլ արտադրանքներ վաճառելու, տասնութ տարին չլրացած անձանց համար արգելված գիշերային ակումբներ եւ զվարճանքի այլ վայրեր մուտք գործելու դեպքերի կանխարգելումն անբավարար է, իսկ որոշ դեպքերում` չկանոնակարգված։ Ներկայումս գործող վարչական իրավախախտումների վերաբերյալ օրենսդրությամբ նախատեսված պատասխանատվության միջոցները եւս բավարար չեն: Ավելին՝ նման դեպքերն ուսումնասիրելու հստակ լիազոր պետական մարմին նախատեսված չէ, փոխարենը նախատեսված են մի քանի մարմիններ եւ հստակեցված չեն գործառույթները»,-նշել է վարչապետը:


text: Ստորագրահավաք՝ ԱԺ արտահերթ նիստ հրավիրելու կապակցությամբ Քաղաքական 14.05.2021 11:41 60 ArmLur.am-ի տեղեկություններով այս պահին «Լուսավոր Հայաստան» եւ «Բարգավաճ Հայաստան» խմբակցությունները ԱԺ անկախ պատգամավորների հետ ստորագրահավաք են իրականացնում ԱԺ արտահերթ նիստ հրավիրելու կապակցությամբ՝ հրատապ քննարկելու Հայաստանի Հանրապետության Սյունիքի եւ մյուս մարզերի սահմանամերձ տարածքներում տիրող իրավիճակը:


text: Սյունիքով միջանցք չի լինելու. Բայդենը եւ Մակրոնը ձախողում են ռուս-թուրքական ծրագրերը. — Կարեւոր Սյունիքով միջանցք չի լինելու. Բայդենը եւ Մակրոնը ձախողում են ռուս-թուրքական ծրագրերը. Այն օրը, երբ Սյունիքի մարզում երեւում է կարող էին տեղի ունենալ որոշ անդառնալի գործընթացներ, ՀՀ նախագահը, վարչապետը եւ ՄԻՊ-ը, ինչպես նաեւ Երեւանում ԱՄՆ դեսպան Լին Թրեյսին մեկնեցին Հայաստանի հարավ։ Թրեյսին հայտարարեց, որ ԱՄՆ-ն շարունակելու է օգնել Սյունիքի մարզին, իսկ ԱՄՆ վարչակազմում հայտարարեցին Հայաստանի ինքնիշխանության ու ամբողջականության մասին:


text: 13:35 15.11.2020 (Թարմացված է 13:43 15.11.2020) ԵՐԵՎԱՆ, 15 նոյեմբերի - Sputnik. Լեռնային Ղարաբաղում Սիրիայից եկած մոտ 300 վարձկաններ են սպանվել, որոնք կռվում էին Ադրբեջանի կողմից։ Այս մասին հայտնում է Syrian Observatory for Human Rights (SOHR) ոչ կառավարական կազմակերպությունը։ Նշվում է, որ վարձկաններին հավաքագրել են Սիրիայի այն շրջաններում, որոնք գտնվում են Թուրքիայի վերահսկողության տակ: Աղբյուրի տեղեկություններով` Հայաստանի, Ռուսաստանի եւ Ադրբեջանի միջեւ եռակողմ հայտարարության ստորագրումից հետո Թուրքիայի կառավարությունը դադարեցրել է վարձկանների տեղափոխումը Ադրբեջան: Մասնավորապես, կազմակերպության հաշվարկներով՝ 293 վարձկան գրոհային է սպանվել Ղարաբաղում, 496–ը՝ Լիբիայում, եւս մի քանի հարյուրը վիրավորվել կամ անհետ կորել են։ Նշվում է, որ Ադրբեջան է ուղարկվել 2 580 վարձկաններ, որոնցից Սիրիա է վերադարձել 342-ը։ Լիբիա է ուղարկվել մոտ 18 հազար վարձկաններ, որոնցից մոտ 11 հազարը վերադարձել են։ Նշենք, որ հայկական կողմը գերեվարել է 2 սիրիացի վարձկան–ահաբեկչի։ Նրանցից առաջինին` Մեհրեդ Մուհամմադ Ալշխերին, բռնել են հոկտեմբերի 30–ին, իսկ երկրորդին` Յուսեֆ Էլ Աբեդ Էլ Հաջիին, հայ զինծառայողները գերեվարել են նոյեմբերի 1–ին։ Նրանք արդեն ցուցմունք են տվել եւ պատմել իրենց հավաքագրելու պայմանների մասին։


text: ՌԴ եւ ԱՄՆ ճանապարհները Սիրիայի հարցում բաժանվում են Jun 19, 2017 Comments Off on ՌԴ եւ ԱՄՆ ճանապարհները Սիրիայի հարցում բաժանվում են Հայելի ՌԴ ՊՆ հաղորդագրության մեջ ասվում է,որ ՌԴ պաշտպանության նախարարությունը սույն թվականի հունիսի 19-ից դադարեցնում է ԱՄՆ-ի՝ Սիրիայի օդային տարածքում միջադեպերի կանխարգելման շուրջ հուշագրի շրջանակներում կնքված փոխհարաբերություններ: Իսլամական պետության դեմ պայքարող ավիացիան՝ ԱՄՆ գլխավորությամբ, խոցել է սիրիական ՍՈՒ-22 ռազմական ինքնաթիռը Ռաքքայի շրջանում, այն բանից հետո, երբ իբր թե հրթիռներ է նետել Սիրիայի կառավարական զորքերի դիրքերի ուղղությամբ: Դամասկոսը հայտնել է, որ սիրիական ռազմաօդային ուժերը կատարում էին իսլամական պետության դեմ գործողություններ,հայտնել են ՌԴ-ից:


text: Հայ կոմպոզիտոր, հայկական առաջին օպերայի ստեղծող Տիգրան Չուխաջյանի (1837թ.-1898թ.) ստեղծագործական գործունեությամբ հայ երաժշտության մեջ մի նոր էջ բացվեց, դրվեց ժամանակակից ազգային պրոֆեսիոնալ երաժշտության հիմքը: Նրա առաքելությամբ ժողովրդի բազմադարյան պատմության մեջ գործածության մեջ մտավ «հայ կոմպոզիտոր» հասկացությունը: Ականավոր երաժշտին վիճակվեց ապրել եւ գործել Թուրքիայում՝ հետամնաց երկրի իրավազրկության պայմաններում: Դա կաշկանդում էր նրա նախաձեռնությունները, արգելակում գործունեության նորմալ ընթացքը: Մեծ տաղանդի եւ մասնագիտական բարձր գիտելիքների տեր ստեղծագործող, կատարող, մանկավարժ, երաժշտական-հասարակական գործիչ Տ.Չուխաջյանն ինքնահսատատվեց որպես հայրենասեր արվեստագետ, դեմոկրատական իդեալների ջատագով: Մերձավոր Արեւելքի արվեստում նոր ուղիներ նշագծող երաժիշտը զարթոնքի դարաշրջանի ամենապայծաո ներկայացուցիչներից էր, որի ջանքերով Արեւելքի մի շարք ժողովուրդների համար բացվեց գեղարվեստական զարգացման մի նոր հնարավորություն: Տ.Չուխաջյանը աոաջինն էր, որ նպատակամետ ձեւով միաձուլեց եվրոպական եւ արեւելյան (հատկապես, հայկական-քաղաքային) երաժշտության ավանդույթները: Աոաջին օպերաների եւ օպերետների, դաշնամուրային ստեղծագործությունների, երգերի եւ ռոմանսների հեղինակ Չուխաջյանն իր ստեղծագործությամբ նպաստել է ինչպես հայ, այնպես էլ թուրք ժողովուրդների երաժշտական լուսավորությանը: Դեռեւս կոմպոզիտորի կենդանության օրոք նրա ստեղծագործությունները լայն տարածում ստացան Թուրքիայում, Եգիպտոսում եւ Հունաստանում: Նրա գործերը կատարվել են Իտալիայում, Ավստրիայում, Ֆրանսիայամ, իսկ ավելի ուշ՝ Անդրկովկասում: Տ. Չուխաջյանի ստեղծագործության իսկական ժառանգորդը Հայաստանն է, որտեղ առաջին անգամ իրականացավ «Արշակ Բ» օպերայի բեմադրությունը: Նրա ստեղծագործությունները դարձան գիտական ոաումնասիրության առարկա եւ լուսաբանվեցին հայ անվանի երաժշտագետների կողմից: Անցյալում Բյուզանդական պետության հզորությունը մարմնավորող, Արեւելք-Արեւմուտք կամրջող, ժողովուրդների, լեզուների, կրոնների, ավանդույթների խաչաձեւման յուրատիպ կենտրոնն էր Պոլիսը՝ Տիգրան Չուխաջյանի ծննդավայրը: Բազմազգ քաղաքում հնչում էին հայկական, թուրքական, հունական երգեր, հոգեւոր հին մեղեդիներ, իսկ նրանց կողքին թատրոնի ու համերգասրահների բեմերում ելույթ էին ունենում իտալացի եւ ֆրանսիացի երգիչներ, բեմադրվում՝ արեւմտաեվոոպական կոմպոզիտորների օպերաներ: Շուրջ քառորդ դար Պոլսում գործեց իտալացի ականավոր կոմպոզիտոր Ջ.Դոնիցետտին (Գաետանո Դոնիցետտիի եղբայրը): Պոլսի հետ էին կապված ապագա երաժշտի մանկությունն ու պատանեկությունը, լարված գործունեության, անդուլ որոնումների, մեծ նվաճումների եւ դառն փորձությունների տարիները: Պոլսում ստացած նախնական երաժշտական կրթությունը ի հայտ բերեց երիտասարդ երաժշտի ստեղծագործական օժտվածությունը, որն իր զարգացումը ստացավ Գ. Երանյանի, այնուհետեւ՝ իտալացի Մանձոնիի ղեկավարությամբ: Ստեղծագործական, երաժշտական-հասարակական գործունեությունը, որը սկիզբ էր առել 50-ական թվականների երկրորդ կեսից, անմիջականորեն կապված էր «Քնար հայկականի» հետ, խթանեց Իտալիայում կրթությունը շարունակելու մտադրությունը: Իտալիայի ողջ հոգեւոր մթնոլորտը, երաժշտական հարուստ ավանդույթները վճռորոշ նշանակություն ունեցան երաժշտի գեղարվեստական սկզբունքների ամբողջացման գործում: Առանձնապես մեծ էր օպերային արվեստի, Վերդիի օպերաների նշանակությունը հայ երաժշտի համար: Վերդիի՝ ազգային-ազատագրական պայքարին համահունչ, սոցիալական խոր իմաստ ունեցող օպերաները հույժ արդիական արվեստի դպրոց էին: Իտալական շրջանի դասերը, նոր լուսավորչական մղումները Չուխաջյանը ձգտում էր իրականացնել Պոլսում՝ համագործակցելով ժամանակի առաջադեմ գործիչներ Մ.Պեշիկթաշլյանի, Գ.Օտյանի, Ար.Հեքիմյանի, Ար.Պենկլյանի, Ն.Թաշչյանի հետ: Պոլսի հայաբնակ շրջաններում որպես դաշնակահար եւ դիրիժոր հանդես գալով՝ իր ստեղծագործական աշխատանքը կոմպոզիտորը հիմնականում կապում էր թատրոնի հետ՝ երաժշտություն գրում Մաղաքյանի ղեկավարած Արեւելյան թատրոնի ներկայացումների համար (Ռ.Սեթեֆչյանի «Վարդան Մամիկոնյան, փրկիչ հայրենյաց», Պ.Դուրյանի «Վարդ ու Շուշան» Ս.Տղլյանի «Մեծն Տրդատ եւ Գրիգոր Լուսավորիչը»): Թատրոնի հետ անմիջական կապը, բեմադրվող ներկայացումների հայրենասիրական ուղղվածությունը, հասարակության ջերմ արձագանքը, վերջապես ազգային զարթոնքի ողջ մթնոլորտը, որը կրկնապատկվում էր իտալական տպավորություններով, ստեղծագործական նոր որոնումների ազդակ հանդիսացան: Թոմաս Թերզյանի «Արշակ Բ» գործը հիմք հանդիսացավ անդրանիկ օպերայի մտահաղացման համար: Ստեղծագործական եռանդով առլեցուն՝ նա 1868 թվին ավարտեց իր «Արշակ Բ» օպերան: Սակայն բեմադրության պատրաստ ներկայացումը Պոլսի «Նաում» թատրոնում չիրականացավ: Կորցնելով ծավալուն օպերային կտավ բեմադրելու հույսը՝ Չախաջյանը տարվում է ժամանակակից կենցաղը եւ բարքերը արտացոլող ժանրով: Այդպես կյանք ստացան «Արիֆ» (1873), «Քյոսե-Քեհյա» (1874), «Լեբլեբիջի» (1876) օպերետները, որոնք բեմադրվեցին Պոլսում հայ արտիստների ուժերով: Իրեն հատուկ մեծ եռանդով Տ.Չուխաջյանը, իր շուրջը համախմբելով շնորհալի կատարողների, ստեղծեց մշտական գործող մի խումբ, որն անվանվեց «Գուսաներգական թատերախումբ»: Լեկոկի, Օֆենբախի, Չուխաջյանի օպերետների բեմադրությունը մեծ հետաքրքրություն առաջացրեց ինչպես Պոլսում, այնպես էլ հատկապես Հունաստանում եւ Եգիպտոսում, որտեղ ներկայացումներն արտակարգ հաջողություն ունեցան: 80-ական թվականներին սուլթան Աբդուլ Համիդի արյունարբու բռնապետությունը անտանելի պայմաններ ստեղծեց ստեղծագործական աշխատանքի համար. արեւմտահայ մշակույթի զարգացումը արգելակվեց: Հունաստանում եւ Եգիպտոսում ունեցած հյուրախաղերի հաջողությունները հնարավորություն տվեցին միառժամանակ հեռանալ Թուրքիայի ճնշող, արվեստագետի արժանապատվությունը վիրավորող միջավայրից: Հարկադիր վերադարձը Պոլիս նոր դժվարությունների տեղիք էր տալիս գործունեության բոլոր ոլորտներում: Մշտական նյութական կարիքը եւ զրկանքները, խաղաղ ստեղծագործական աշխատանքի պահանջը կոմպոզիտորին ստիպեցին հեռանալ Թուրքիայից եւ 90-ական թվականների սկզբին հաստատվել Փարիզում, ուր նա մտադիր էր բեմադրել «Զեմիրե» օպերան: Փարիզյան տարիներին Չուխաջյանը իրեն բարձր գնահատող կովկասահայ ուսանողներից Թիֆլիս տեղափոխվելու հրավեր է ստանում, սակայն խոլերայի համաճարակը Ռուսաստանում խանգարում է այդ հրավերի իրականացմանը: Կոմպոզիտորի կյանքի վերջին տարիներն անցան Իզմիրում (Զմյուռնիա), ուր նրա լարված մանկավարժական եւ կատարողական գործունեությունը ընդհատվեց ծանր հիվանդությամբ: Մինչեւ կյանքի վերջին պահը նա չի դադարել ստեղծազործել, ծանոթանալ նոր գործերի, որոնց թվում էր եւ Վերդիի «Օթելլո» օպերայի պարտիտուրը: Տիգրան Չուխաջյանը վախճանվել է 1898 թվի մարտին նյութական ծանր կացության մեջ: «Միշտ միեւնույնը, - գրել է կոմպոզիտորի մահվան առթիվ Թիֆլիսի «Մշակ» թերթը, - մահ՝ աղքատության մեջ եւ փառավոր թաղում»:


text: ԴՐՕՇԱԿ » Լույս է տեսել ՀՅԴ պաշտոնաթերթ «Դրօշակ»ի 2021 թվականի 9-րդ համարըԴՐՕՇԱԿ » Print Posted By admin On 14/09/2021 @ 14:33 In Ազդ | Comments Disabled Այսօրվանից ընթերցողը համացանցի վրա կարող է ընթերցել ՀՅԴ պաշտոնաթերթ «Դրօշակ»ի սույն թվականի 9-րդ համարը։ Պաշտոնաթերթի «Առաջնորդող» ում նշվում է, թե այսուհետ մեզ համար սեպտեմբերը կարեւորվելու է Հայաստանի ու Արցախի անկախության օրերի, ինչպես եւ 44-օրյա ողբերգական պատերազմի սկզբի ամսաթվերով։ «Դրօշակ»ի սույն համարի հրապարակումները գլխավորաբար վերաբերում են հենց այս պատմական իրադարձություններին։ Պատմաբան Էդիկ Մինասյանի ծավալուն հրապարակումը անդրադարձ է Արցախի անցած ճանապարհին՝ սկսած 1988 թվականից մինչեւ մեր օրեր։ Քաղաքական, ռազմական եւ դիվանագիտական զարգացումների մանրամասն վավերագրմամբ համակողմանիորեն ներկայացվում է Արցախում եւ նրա շուրջ տեղի ունեցած հերոսական ու դրամատիկ իրադարձություններով հագեցած 30-ամյա գործընթացը։ Հայկական երկրորդ պետությանն առնչվող ներկա քաղաքական, դիվանագիտական գործընթացներում տարբեր երկրների, այդ թվում ԵԱՀԿ Մինսկի խումբը ներկայացնող միջնորդ կողմերի դիրքորոշումներն են ներկայացնում ԵՊՀ Իրանագիտության ամբիոնի աշխատակիցներ Լիանա Պետրոսյանն ու Արտյոմ Տոնոյանը։ Դրօշակ»ի այս համարում ներկայացված են մի շարք այլ նյութեր եւս, որոնք անդրադարձ են հոշոտված եւ ճակատագրական փորձության առջեւ հայտնված Արցախին։ Այս եւ հետագա մի քանի համարներում «Դրօշակ»ն իր պարտքն է համարում անդրադառնալու վերջին պատերազմում անմահացած հերոս տղաների մի փաղանգի։ Վերլուծաբան Հրանտ Մելիք-Շահնազարյանը անդրադառնում է հայկական պետությունների անվտանգության ներկա վիճակի եւ հեռանկարի հույժ օրախնդիր թեմային։ Ներկայացված են մի շարք առաջարկներ։ Պետականությունների թեմային հետամուտ պատմաբան Անի Մելքոնյանը անդրադառնում է հայոց պետականությունների պատմությանը՝ մեզ հայտնի առաջին այդպիսի կազմավորումներից սկսած մինչեւ մեր օրեր։ «Դրօշակ»ում տեղ են գտել այլ հրապարակումներ եւս, որոնք, կարծում ենք, կարժանանան ընթերցողի ուշադրությանը: URL to article: https://www.droshak.am/?p=1027 [1] Image: https://www.droshak.am/wp-content/uploads/2021/09/mockup-for-seb.jpg [2] Ներբեռնել համարը: https://www.arfd.am/wp-content/uploads/2021/09/%D4%B4%D6%80%D6%85%D5%B7%D5%A1%D5%AF-%D5%A9%D5%AB%D5%BE-9-2021%D5%A9%E2%80%A4.pdf


text: Շաբաթ, 4 Ապրիլ arm rus eng 504.50 AMD 551.62 AMD Նոյեմբերի չորսին հայ ժողովրդական երգը կթեւածի Արամ Խաչատրյան համերգասրահում 09.10.18 14:50 Նոյեմբերի չորսին հայ ժողովրդական երգը կթեւածի Արամ Խաչատրյան համերգա-սրահում: Սիրված երգիչները կկատարեն Գրիգոր Բանանցի ստեղծագործությունները: Մինչ այդ ներկայացնենք հարցազրույցը նրա հետ. Որքա՞ն ժամանակ է, որ ապրում եք հայրենիքից հեռու: -25 տարիներ են անցել այն օրվանից, երբ հայտնվեցի օտար ափերում։ Այդ այն տարին էր, երբ Երեւանի պատուհաններից կարելի էր տեսնել վառվող մոմերի լույսերը եւ վառարաններից արտանետվող ծուխը։ Ստեղծագործելու ունակությունը գեներո ՞վ է անցել, թե ... -Ծնվել եմ հայոց Գարդման գավառի Բանանց գյուղում (այժմ Ադրբեջանի տարածքում), որը հայաթափվեց 1989թ։ Թե հայրական եւ թե մայրական կողմը երգի հետ կապված են եղել։ Մեծացել եմ երգի մթնոլորտում եւ սիրել եմ երգը։ Մայրս բանաստեղծություններ էր գրում։ Երիտասարդ տարիքում ես էլ փորձել եմ չափածո տողեր թղթին հանձնել։ Երգեր սկսել եմ գրել, երբ քառասունն անց էի, երբ կար ասելիք եւ այնքան շատ, որ այլեւս անհնար էր ներսում պահել։ Ինչու այդքան ուշ, ինչու օտար ափերում՝ երեւի այդպես պիտի լիներ։ (Պիտի մրսես, որ հասկանաս, թե ինչ է տաքությունը)։ Առաջին գործը ու ՞մ եք վստահել կատարման առումով եւ ի ՞նչ սկզբունքով եք համագործակցում երգիչների հետ: -Ծննդավայրիս կորստի դառնությունը եւ կարոտը դարձան իմ առաջին երգի նյութը։ Երբ պատահաբար իմացա, որ Սամսոն Պանյանը արմատներով նույնպես Գարդմանից է (ծնողները Փիփ գյուղից են), առաջարկեցի միասին ձայնագրել «Իմ Բանանց» երգը։ Այսպես ծնվեց առաջին երգի ձայնագրությունը։ Երգը ձայնագրեցինք Տարոն Ավետիսյանի մոտ՝ Սամսոնի խորհրդով։ Հետո երկրորդը, երրորդը։ Հետո եղան երգեր Եվա Եգանյանի, Գրիգոր Միրզոյանի եւ մյուսների համար։ Չորս տարվա մեջ ձայնագրվեցին մոտ քառասուն երգեր։ Մխիթար Քեթցյանի հետ ծանոթացումը, հետագա շարունակությամբ ինչպե ՞ս ստացվեց: -Երբ գրվեց ՁԱՅՆ ՀԱՅՐԵՆՅԱՑ երգը, մտքումս Մխիթար Քեթցյանի նուրբ, թավշյա ձայն էի պատկերացնում այդ երգի համար։ Եւ, ի ուրախություն ինձ, նա ընդունեց իմ առաջարկը եւ ստացվեց հրաշալի մի գործ, որ ամեն անգամ լսելիս ինձ թվում է, թէ այդ երգը գրված է իր համար, եւ ուրիշ մեկը դժվար կարողանա այդ երգը այդքան իմաստալից կատարել։ Այսպես սկսվեց ծանոթությունը Մխիթարի հետ։ Եղան նաեւ ուրիշ երգեր իր կատարմամբ։ Ուրախ եմ նաեւ, որ ինքը հանձն առավ նոյեմբերի չորսին կայանալիք համերգի ղեկավարությունը։ Առաջիկայում ի ՞նչ ծրագրեր կան համատեղ: -Համերգի խորագիրն է ՁԱՅՆ ՀԱՅՐԵՆՅԱՑ։ Ի սկզբանե այն պիտի լիներ այս տարվա մայիսի 20-ին, բայց հասկանալի պատճառներով հետաձգվեց ու հուսամ՝ կկայանա արդեն նոյեմբերի չորսին։ Մի փոքր կմանրամասնե ՞ք համերգից: -Համերգին ընդգրկված են շուրջ 20 երգեր, որոնց մեջ կան զուգերգեր եւ մեկ խմբային երգ։ Համերգին իր մասնակցությունը պիտի բերի «Ազգային նվագարանների նվագախումբը»՝ Նորայր Դավթյանի ղեկավարությամբ։ Նախատեսված համերգին հնչող երգերի գործիքավորմամբ ո ՞վ է զբաղվել: -Բոլոր երգերի սկզբնական գործիքավորումները կատարել է Տարոն Ավետիսյանը։ Սկզբնական գործիքավորումները՝ Ազգային նվագարանների համույթի համար, մշակել եւ նախապատրաստել է Արտեմ Խաչատուրը։ Համերգը կայանալու է Արամ Խաչատրյան համերգասրահում։